
	专讘 诪专讬 讘专 专讞诇. 讘讬诪讬 专讘讗 讛讬讛 讻讚诪砖诪注 讛讻讗 讜讘驻专拽 诪讬 砖诪转 (讘''讘 讚祝 拽诪讟. 讜砖诐 讚''讛 专讘) 讜讘驻专拽 讛讞讜诇抓 (讬讘诪讜转 讚祝 诪讛: 讜砖诐 讚''讛 专讘讗) 诇讗 讙专住 专讘 讗讻砖专讬讛 诇专讘 诪专讬 讘专 专讞诇 讗诇讗 专讘讗 讜讛讬讛 讘谞讜 砖诇 讗讬住讜专 讙讬讜专讗 讜注讜讚 诪爪讬谞讜 讗讞专 讘谞讜 砖诇 专讘讛 讻讚讗诪专讬' 讘诪讬 砖讛讞砖讬讱 (砖讘转 讚祝 拽谞讚. 讜砖诐 讚''讛 讜讗诪专讬) 专讘讛 讗讘讜讛 讚专讘 诪专讬 讘专 专讞诇: 谞讟专 砖转讗 砖拽诇 讗讙专 讘讬转讗. 驻讬' 讘拽讜谞讟专住 讗讙专 砖谞讛 讛讘讗讛 讜转讬诪讛 诇诪讛 诇讗 讛诪转讬谉 注讚 住讜祝 讛砖谞讛 讚砖讻讬专讜转 讗讬谞讛 诪砖转诇诪转 讗诇讗 诇讘住讜祝 讜砖诪讗 讛讬讛 诪谞讛讙诐 诇讬转谉 讛砖讻讬专讜转 讘住讜祝 讻诇 讞讚砖 讜讻谉 诪砖诪注 讘诪转谞讬转讬谉 诇注讬诇 (讚祝 住讛.) 讙讘讬 诪专讘讬诐 注诇 讛砖讻专 讗讬 谞诪讬 谞讟专 砖转讗 讛讬讬谞讜 (砖讻讬专讜转 砖诇) 砖谞讛 砖谞讬讛 讜诪讬讛讜 拽砖讛 诇诪讛 诇讗 谞讬讻讛 诇讜 诪讞讜讘讜 讜砖诪讗 讘讟讜讞 讛讬讛 诪谉 讛谞讻专讬 砖讬驻专注 诇讜 讗讜 诇讛专讗讜转 砖讛讜讗 谞讜转谉 诇讜 砖讻专 砖诇讗 讬讛讬讛 谞专讗讛 讻讬讜砖讘 讘砖讻专 讛诇讜讗讛 讜讗''转 诪讻讞 讚讬谞讗 讚讘专 诪爪专讗 讛讬讛 诇讜 诇专讘 诪专讬 诇讛讜爪讬讗 诪讬讚 专讘讗 讻讚讗诪专讬谞谉 诇注讬诇 (讚祝 住讞.) 诪讗讬 诪砖讻谞转讗 讚砖讻讜谞讗 讙讘讬讛 讜讛讗 讚讗诪专讬谞谉 诇拽诪谉 (讚祝 拽讞:) 讚讝讘谉 诪谉 讛谞讻专讬 诇讬转 讘讬讛 诪砖讜诐 讚讬谞讗 讚讘专 诪爪专讗 讛讬讬谞讜 诪砖讜诐 讚诪爪讬 讗诪专 诇讬讛 讗专讬讗 讗讘专讞讬 诪诪爪专讱 讗讘诇 讛讻讗 专讘 诪专讬 砖诇讗 讛讬讛 诇讜 讘讬转 讗爪诇 讘讬转 讛谞讻专讬 诇讗 砖讬讬讱 讛讗讬 讟注诪讗 讜讗讚专讘讛 讛驻住讬讚 砖讻诇 讝诪谉 砖诇讗 拽谞讗讜 专讘讗 讛讬讛 讚专 讘讜 专讘 诪专讬 讘砖讘讬诇 专讘讬转 讜讬''诇 讚专讘 诪专讬 诇讗 讛讬讛 专讜爪讛 诇拽谞讜转讜: 讚住转诐 诪砖讻谞转讗 砖转讗. 讜诇讗 讛讜讛 诪爪讬 谞讻专讬 诇住诇讜拽讬 讜讞砖讜讘 讻诪讻专 讗爪诇讜 讻诇 讗讜转讛 砖谞讛 讻诪讜 诇注讬诇 (讚祝 住讝:) 讘讗转专讗 讚诇讗 诪住诇拽讬 讜讛砖转讗 谞讬砖拽讜诇 诪专 讗讙专 讘讬转讗 讚讞砖讬讘 讻讗讬诇讜 讛讜讛 讛讘讬转 诪诪讜砖讻谉 诇讜 诪专讘讗 砖讗诐 讛讬讛 讘讗 专讘讗 诇讛讞讝讬拽 讘讘讬转 讛讬讛 诪讜谞注讜 专讘 诪专讬 讗诐 讛讬讛 专讜爪讛 注讚 砖讬驻专注 诇讜 诪注讜转讬讜 讛诇讻讱 讛讜讛 讞砖讬讘 专讘讗 讻诇讜讛 讜讗住讜专 专讘 诪专讬 诇讚讜专 讘讜 讘讞谞诐 讜专讘讗 讛砖讬讘讜 讚诇讗 注讚讬祝 诪讙讘专讗 讚讗转讬 诪讬谞讬讛: 讛砖转讗 谞讬砖拽讜诇 诪专 讗讙专 讘讬转讗. 诪砖诪注 讚讬讻讜诇 讗讚诐 诇诪讻讜专 诪讛 砖讛砖讻讬专 讘讬讚 讗讞专讬诐 讜讻谉 诪砖诪注 讘驻专拽 讛讗讜诪专 诪砖拽诇讬 (注专讻讬谉 讚祝 讻讗. 讜砖诐 讚''讛 讛''拽) 讚讗诐 讛拽讚讬砖 讛诪砖讻讬专 讗转 讛讘讬转 讗讬谉 讛砖讜讻专 专砖讗讬 诇讚讜专 讘讜 讬讜转专 讜讗诐 讚专 讘讜 诪注诇 讜拽砖讛 讚讗诪专讬' 讘驻专拽 讗注''驻 (讻转讜讘讜转 讚祝 谞讟: 讜砖诐 讚''讛 砖讚讛) 讜讘驻专拽 讘转专讗 讚谞讚专讬诐 (讚祝 驻讜.) 讘讬转 砖诪砖讻谞转讬 诇讱 诇讻砖讗驻讚谞讜 诪诪讱 转讬拽讚讜砖 拽讚砖讛 诪砖诪注 砖讻诇 讝诪谉 砖讛讬讗 诪诪讜砖讻谞转 讗讬谞讜 讬讻讜诇 诇讛拽讚讬砖 讜讬''诇 讚诪讛 砖讬转专 注诇 讛讞讜讘 讬讻讜诇 诇讛拽讚讬砖 讜诇诪讻讜专 讗讘诇 讙讜讘讛 转讞讬诇讛 讞讜讘讜 讜诪讛 砖讗讬谉 讬讻讜诇 诇讚讜专 讘讜 诇驻讬 砖讛拽讚砖 诪注讜专讘 讘讜 讜讬诪讻讜专 讛讘讬转 讜讬拽讞 讝讛 砖讻专 砖谞转谉: 讜砖驻讻讬 诇讬讛 讟驻讬. 讗讬谉 讝讛 专讘讬转 诪讗讜讞专转 砖诇讗 讛讬讜 诪讝讻讬专讬诐 砖谞讜转谞讬谉 讘砖讘讬诇 诪注讜转讬讜 砖讛讬讜 讘讟诇讬谉 讗爪诇诐 讻讚驻讬专砖 讘拽讜谞讟专住 讜诇讗 讚诪讬 诇讛诇讜讛讜 讜讚专 讘讞爪讬专讜 砖爪专讬讱 诇讛注诇讜转 诇讜 砖讻专 (诇注讬诇 讚祝 住讚:) 讗注''驻 砖讗讬谞讜 讗讜诪专 砖讬讛讗 讚专 讘砖讘讬诇 讘讟讜诇 诪注讜转讬讜 讚砖讗谞讬 讛转诐 砖注讚讬讬谉 讞讬讬讘 诇讜: 诪砖转注讘讚讬 讘讛讜 讟驻讬. 讗讬转 住驻专讬诐 讚诇讗 讙专住讬 讟驻讬 砖诇讘住讜祝 讛讬讜 诪讞讝讬专讬诐 诇讛诐 诪注讜转 讛讻专讙讗 砖谞讜转谞讬谉 讘注讘讜专诐 讜讻诇 诪讛 砖讛讬讜 诪砖注讘讚讬谉 讘讛谉 讛讬讛 讘砖讻专 讛诇讜讗讛: 讗驻专讜讜转讗 讚讝讜诇砖驻讟. 讛讻讗 诪砖诪注 砖讛讬讛 砖诐 诪拽讜诐 讛讝讜诇 讜讘讛诪讜讻专 驻讬专讜转 (讘''讘 讚祝 爪讞.) 诪砖诪注 砖讛讬讜 诪讜诇讬讻讬谉 砖诐 讛讬讬谞讜转 讻讚讬 诇诪讜讻专谉 讘讬讜拽专 讜讬''诇 砖讛讬转讛 注讜诪讚转 讘讬谉 诪讚讬谞讛 砖讛讬讛 砖诐 讬讬谉 诇专讜讘 讜讘讬谉 诪讚讬谞讛 砖诇讗 讛讬讛 谞诪爪讗 砖诐 讬讬谉 讜讛讬讜 诪讘讬讗讬诐 砖诐 诪诪拽讜诐 讛讝讜诇 讜讘讗讬诐 诪诪拽讜诐 讛讬讜拽专 砖诐 诇拽谞讜转: 讛转诐 讘讬讚讜 讛讻讗 诇讗讜 讘讬讚讜. 转讬诪讛 讘诪讗讬 讛讜讬 讟驻讬 讘讬讚讜 讛转诐 诪讛讻讗 讚讗讬 诪讬讬专讬 讛转诐 砖讬砖 讘讬讚讜 转讘讜讗讛 诇讝专讜注 讛讻讗 谞诪讬 讗诐 讬砖 诇讜 讬讬谉 讛讜讬 讘讬讚讜 讜讗讬 讞砖讬讘 讛转诐 诪砖讜诐 讚讬砖 讘讬讚讜 诇拽谞讜转 讛讻讗 谞诪讬 讘讬讚讜 诇拽谞讜转 讜讬砖 诇讜诪专 讚讛讻讗 讗讬谉 讘讬讚讜 讻砖注专 讛讝讜诇 讚砖注专 讛讝讜诇 讚讝讜诇砖驻讟 诇讗 诪砖讬讱 讻讜诇讬 讛讗讬 讚砖诪讗 讻砖讬讘讗 诇拽谞讜转 诇讗 讬诪爪讗 讘讗讜转讜 砖注专 讗讘诇 讘讗诐 讗讜讘讬专 讘讬讚讜 诇拽谞讜转 讞讟讬谉 砖讗诐 诇讗 讬诪爪讗 讘讝讜诇 讬拽谞讛 讘讬讜拽专:




专诪讘"谉

讜讛讗 讚讗诪专讬' 讘讘谞讬 讗拽专讗 讚住谞讜讗转讗 讚讬讛讘 诇讛讜 专讘讬谞讗 讝讜讝讬. [驻专砖"讬] 砖讛拽讚讬诐 诇讛诐 诪注讜转 诇转转 诇讛诐 讬讬谉 讘砖注转 讛讘爪讬专 讻砖注专 讛讬讜爪讗 讜砖驻讻讜 诇讬讛 讟讜驻讬讗转讗 讟驻讬 诪讚注转诐 砖诇讗 讘转谞讗讬 讜讛讜讗讬诇 讜诇讗 驻住拽转 注诪讛诐 讜诪讚注转诐 谞讜转谞讬诐 讜讗讬谉 诪讝讻讬专讬诐 讘砖讻专 诪注讜转讬讱 砖讛讬讜 讘讟讬诇讜转 讗爪诇讬谞讜 诪转谞讛 讘注诇诪讗 讛讜讗.
讜拽砖讛 注诇讬 讛讚讘专 讻讬讜谉 砖讘砖注转 驻专注讜谉 诪讜住讬驻讬谉 诇讜 专讘讬转 讛讜讗 砖诇讗 讛讝讻讬专讜 讘诪砖谞转讬谞讜 讘砖讻专 诪注讜转讬讱 砖讛讬讜 讘讟讬诇讜转 讗爪诇讬 讗诇讗 讘专讘讬转 诪讗讜讞专转 诇讗讞专 驻专注讜谉 讻讚拽转谞讬 讜讛讞讝讬专 诇讬 诪注讜转讬讜 讗讘诇 讛诇讜讛讜 诪谞讛 讜讛讞讝讬专 诇讜 诪谞讛 讜驻专住 诪讚注转讜 讞住 讜砖诇讜诐 砖讬讛讬讛 诪讜转专, 讜注讜讚 讛诇讜讛讜 讜讚专 讘讞爪专讜 讬讜讻讬讞 砖诇讗 讛转谞讜 讜讗住讜专 讜诇讗 讬砖讻讜专 诪诪谞讜 讘驻讞讜转 讗讬谞讜 讘转谞讗讬 专讘讬转 讜诪讛 诇讬 拽讜讚诐 驻专注讜谉 讜诪讛 诇讬 讘砖注转 驻专注讜谉 讗讚专讘讗 讘砖注转 驻专注讜谉 诪讬讞讝讬 讻专讘讬转.
讜砖诪讗 谞讗诪专 砖讛讬讜 驻讜专注讬谉 诇专讘讬谞讗 驻讬专讜转讬讜 讜讗讞"讻 讛讬讜 讗讜诪专讬诐 诇讜 拽讞 讛专讬 诇讱 注讜讚 讗诇讜 讚讻讬讜谉 砖谞住转诇拽 诪讛诐 专讘讬转 诪讗讜讞专转 讛讬讗 讜讻讬讜谉 讚诇讗 讗诪专 讘砖讻专 诪注讜转讬讱 砖专讬 讚诇讗讞专 驻专注讜谉 诪转谞讛 讛讜讗 讚拽讜讚诐 驻专注讜谉 讻讚讬 砖讬专讜讬讞 诇讜 讝诪谉 讛讜讗 注讜砖讛 砖讗驻讬诇讜 砖讗诇转 砖诇讜诐 专讘讬转 讗讘诇 诇讗讞专 驻专注讜谉 讜诪讚注转讜 诪讜转专 讘讻诇 注谞讬谉 讘住转诐 讻诇 讝诪谉 砖诇讗 讬讗诪专 讘砖讻专 诪注讜转讬讱 讚诪讛 诇讬 讘住诪讜讱 诪讛 诇讬 诇讗讞专 讝诪谉, 讜讗讬谞讜 诪讞讜讜专 砖诪讗 诇讗 讗诪专讜 讻谉 讗诇讗 讘诪讻专 砖诪讜讻专 砖驻住拽 住转诐 讻砖注专 砖讬爪讗 讜诇讗 驻讬专砖讜 讻诪讛 讚讝讛 诪讜讝讬诇 讛讜讗 讗爪诇讜 诇转转 诇讜 讬讜转专 讜砖注专 砖诇 讝讜诇 讛讜讗 讗爪诇讜.
讜诇讬 谞专讗讛 砖诇讗 讛讜讝讻专 讻讗谉 诪砖讜诐 专讘讬转, 讜注讜讘讚讬 讚讞砖砖 讗讬住讜专讬谉 拽讗 诪谞讜 讛讻讗 讜专讘讬谞讗 诇讗 讛讬讛 诪拽讚讬诐 诇讛诐 诪注讜转 讗诇讗 拽讜谞讛 诪讛诐 驻讬专讜转 诪讬讚 诇讬讚 讜诇驻讬 砖讛讬讜 诪注专讬诪讬谉 讘诪讚讜转 讛讬讛 讞讜砖砖 诪砖讜诐 讙讝诇 讻讚诪驻专砖 讜讗讝讬诇 讜讛讗 讗专注讗 诇讗讜 讚讬讚讛讜 讛讬讗 讜诪注讬拽专讗 讚拽讗诪专讬' 住转诐 讗转讗 诇拽讬讜讬 讚专讘 讗砖讬 讛讬讛 讞讜砖砖 砖诪讗 讘讟注讜转 诪讜住讬驻讬谉 诇讜 讜讗"诇 讻讬讜谉 砖讗讬谉 讛讚注转 谞讜讟讛 讘讻讱 讜讻诇 砖注讛 注讜砖讬谉 诪讞讬诇讛 讛讬讗 讜讛讚专 讗拽砖讬 讜讛讗 讗专注讗 诇讗讜 讚讬讚讛讜 讛讬讗 讜讻讜' 讗"谞 诪注讬拽专讗 诪砖讜诐 讚讗专注讗 诇讗讜 讚讬讚讛讜 讛讬讗 讘注讗 诪谞讬讛 讜讙诇讜讬讬 讘注诇诪讗 讛讜讗 讚诪讙诇讬 讟注诪讬讛 讚专讱 拽讜砖讬讗 讻诇讜诪专 讜讛讬讗讱 讗讚诐 诪讜讞诇 讘讚讘专 砖讗讬谞讜 砖诇讜, 讜讗"诇 砖诇讜 讛讬讗 讚讗专注讗 诇讟住拽讗 诪砖转注讘讚讗:



讛砖转讗 谞诪讬 讻讚讬谞讬讛诐 注讘讬讚谞讗 诇讱 讜讻讜'. 驻专砖"讬 讝"诇 砖注诇 讛讙讜讬 诇驻讚讜转 讛讘讬转 讜诪驻谞讬 讻讱 诪讜转专 讚诇讗 诪讞讬讬讘 诇讬讛 专讘讗 诪讬讚讬 讗诇 讙讜讬, 讜讗讞专讬诐 讗诪专讜 讚讗驻讬诇讜 讛讬讛 专讘讗 讞讬讬讘 诇驻讚讜转讜 诪讜转专 讚讻讬讜谉 讚讘讚讬谞讬讛诐 讗讬谉 讛讙讜讬 讬讻讜诇 诇住诇拽讜 诇专讘 诪专讬 诪谉 (讛驻讬专讜转) [讛讘讬转] 注讚 砖讬讘讬讗 诇讜 诪注讜转讬讜 讛砖转讗 谞诪讬 诪讜转专 砖讛专讬 诪讻讜专讛 讛讜讗 诇讜 注讚 砖讬讘讬讗 讻讚讗诪专讬' 讗讬谞讛讜 讘转讜专转 讝讘讬谞讬 讗转讜 诇讛 讜讬砖专讗诇 诪讙讜讬 拽谞讛 讻讚讬谞讬讛诐 讛讬诇讻讱 讻砖谞讜讟诇 诪注讜转讬讜 诪专讘讗 讻讞讜讝专 讜诪讜讻专讛 诇讜 讛讜讗:



讜诇专讘讗 诪"砖 诪讛讗 讚转谞谉 讗诐 讗讜讘讬专 讜诇讗 讗注讘讬讚 讜讻讜'. 驻讬专砖 专讘讬谞讜 讛讗讬讬 讙讗讜谉 讝"诇 讚诇讗讜 诇诪讬诪专讗 讚讛转诐 诇讗 讛讜讬 讗住诪讻转讗 诪讚讬谞讗 讚讜讚讗讬 讗住诪讻转讗 讚讛讗 讗住讬拽谞讗 诇注讬诇 讻诇 讚讗讬 诇讗 拽谞讬 诇讗 砖谞讗 讘讬讚讜 讜诇"砖 诇讗讜 讘讬讚讜 讗诇讗 诪转谞讬' 诪砖讜诐 转谞讗讬 讘"讚 讛讜讗 讚诪讞讬讬讘 讜讗注"讙 讚诇讗 讻转讬讘 讻诪讗谉 讚讻转讬讘 讚诪讬 讗诇讗 讛讻讬 讗拽砖讬' 诪讗讬 砖谞讗 讚诇讗 转拽讜谉 专讘谞谉 讛讻讗 讚诇讬砖诇诐 讜诪"砖 讛转诐 讚诪砖诇诐 讜诪转专抓 讛讻讗 诇讗讜 讘讬讚讜 讜讻讬讜谉 砖诇讗 讛讬讛 讘讬讚讜 诇讗 专爪讜 诇讛讞诪讬专 注诇讬讜 诇砖诇诐.
讜讛讗 讚讗诪专讬谞谉 讘驻专拽 讛诪拽讘诇 讛转诐 诇讗 拽讗诪专 诪讬诇转讗 讬转讬专转讗 讟驻讬 诪诪讛 砖讛讜讗 转谞讗讬 讘"讚 驻讟讜专 讚讙讜讝诪讗 讘注诇诪讗 讛讜讗 讚讻诇 讚讗讬 诇讗 拽谞讬 讛讬诇讻讱 讘注诇诪讗 诇讗 砖谞讗 讘讬讚讜 讜诇"砖 诇讗讜 讘讬讚讜 诇讗 砖谞讗 讗诪专 诇砖诇讜诪讬 讻诪讛 讚砖讜讬 讜诇"砖 讙讝讬诐 讜讗诪专 诪讬诇转讗 讬转讬专讗 讻诇 讚讗讬 诇讗 拽谞讬 讜讛讬讬谞讜 讞诪专讬讛 讚专讘 讻讛谞讗 [讚祝 住"讜 注"讘], 讜讗讬谉 讗谞讜 爪专讬讻讬谉 诇驻专砖 讘讜 诪讛 砖讻转讘谞讜 诇诪注诇讛 诇驻讬 讚注转 讙讗讜谉 讝"诇:





专砖讘"讗

讛砖转讗 讘讚讬谞讬讛诐 注讘讬讚谞讗 讘讛讚讱 讻诇 讗讬诪转 讚诇讗 诪住诇拽讬 诇讱 讘讝讜讝讬 诇讗 砖拽讬诇 讗讙专 讘讬转讗. 驻讬专砖 专砖"讬 讝"诇, 诇讗 砖拽讬诇谞讗 讗讙专讗 诪讬谞讱 注讚 砖讗讙讜祝 讛谞讻专讬 诇砖诇诐 诇讱, 讜讗讬谉 讝讜 专讘讬转 讚讛讗 专讘讗 诇讗 诪讞讬讬讘 诇讬讛 诪讬讚讬 讗诇讗 谞讻专讬. 诪砖诪注 砖讗诇讜 讛讬讛 诇讜 诇专讘讗 诇驻专讜注 讛诪注讜转 讗住讜专. 讜讛专讗讘"讚 讝"诇 驻讬专砖, 讻讚讬谞讬讛诐 注讘讬讚谞讗 讘讛讚讱, 讚讬砖专讗诇 讛讘讗 诪讞诪转 谞讻专讬 讛专讬 讛讜讗 讻谞讻专讬 (讘"讘 诇讜, 讘), 讚讗讬谞讛讜 讘诪砖讻谞转讗 诪讞诪转 讝讘讬谞讬 讗转讜 诇讬讛, 讜讻诇 讛讬讻讗 讚诇讗 讬讛讘讬 诇讱 讝讜讝讬 讻讝讘讬谞讬 讛讜讗 讙讘讱, 讜诇讜诪专, 砖讗驻讬诇讜 讛讬讛 讛讞讜讘 诪讜讟诇 注诇 专讘讗 诇驻讜专注讜 诪讜转专, 讚讝讘讬谞讬 讛讜讗 讘讬讚讬讛 讚专讘 诪专讬, 讜讻讬 砖拽讬诇 讝讜讝讬 诪专讘讗 讛专讬 讛讜讗 讻诪讜讻专讛 诇讜.



专讘讬谞讗 讬讛讘 诇讛讜 讝讜讝讬 诇讘谞讬 讗拽专讗 讚砖讜谞讬转讗. 讜驻讬专砖 专砖"讬 讝"诇 砖讛讬讛 专讘讬谞讗 诪拽讚讬诐 诇讛诐 诪注讜转 注诇 讬讬谉, 讜诇驻讬讻讱 讻砖砖讜驻讻讬谉 诇讜 讬讜转专 拽讜驻讬转讗 讛讬讛 讞讜砖砖 诪砖讜诐 专讘讬转, 讜讗诪专 诇讬讛 专讘 讗砖讬, 讚讻讬讜谉 砖诇讗讞专 讛驻专注讜谉 讛讬讜 谞讜转谞讬诐 诇讜 住转诐 诪讜转专 讛讜讗, 讚讗讜讝讜诇讬 讛讜讗 讚讗讜讝讬诇 讙讘讬讛, 讚讗驻讬诇讜 诪砖讜诐 专讘讬转 诪讗讜讞专转 诇讬讻讗, 讚讻讬讜谉 讚讬讛讘讬 诇讬讛 住转诐 (诪讜转专) 讜诇讗 讗诪专讬 诇讬讛 讘砖讘讬诇 诪注讜转讬讱 砖讛讬讜 讘讟诇讜转 讗爪诇谞讜, 诪转谞讛 讘注诇诪讗 讛讜讗 讚讬讛讘讬 诇讬讛. 讜讞讝专 专讘讬谞讗 讜讞砖砖 诇讞砖砖 讗讞专, 讚讗驻讬诇讜 注讬拽专 讛诪拽讞 讘讗讬住讜专, 砖讛拽专拽注 讗讬谞讛 砖诇讛诐 讜诪讛 砖诇拽讞 诪讛诐 讙讝诇 讛讜讗, 讜讗诪专 讚诇讗讜 讙讝诇, 讚讗专注讗 诇讟住拽讗 诪砖转注讘讚讗. 讜拽砖讛 讘注讬谞讬 拽爪转, 讚讻讬讜谉 讚讗诪专 诇讬讛 讜讛讗 讗专注讗 讚诇讗讜 讚讬讚讛讜 讛讬讗, 诪砖诪注 讚注讚讬讬谉 讞讜讝专 诇讞砖砖 讛专讗砖讜谉 讜诇讜诪专, 讚讟注诪讗 讚讗讜讝讜诇讬 讗讜讝诇讬 讙讘讬讛 诇讗 诪驻讬拽 诇讛讜 诪讞砖砖讜. 讜诪住转讘专讗 讚讛讻讬 拽讗诪专 诇讬讛 诪注拽专讗, 砖诪讗 专讘讬转 讛讜讗, 讜讗诪专 诇讬讛 讚诇讗 讚讗讜讝讜诇讬 讗讜讝诇讬 讙讘讬讛, 讜讗讛讚专 诇讬讛 讜讗讬 讗讜讝讜诇讬 讛讬讗讱 讗驻砖专 诇讛诐 讘讻讱, 讜讛讗 讗专注讗 诇讗讜 讚讬讚讛讜 讜讗讬 讗驻砖专 诇讛诐 诇讝诇讝诇 讘诪讛 砖讗讬谞讜 砖诇讛诐, 讜讗讛讚专 诇讬讛 讚驻讬专讜转 砖谞讛 讝讜 砖诇讛诐 讛诐, 讚诪诇讻讗 讗诪专 诪讗谉 讚讬讛讬讘 讟住拽讗 诇讬讻讜诇 讗专注讗. 讜讛专讗讘"讚 讝"诇 讻谉 驻讬专砖, 讗诇讗 砖讛讜讗 讝"诇 谞专讗讛 砖诪驻专砖, 讚诪注拽专讗 谞诪讬 专讘讬谞讗 诇讗 诪讞砖砖 专讘讬转 讛讬讛 讗诇讗 诪讞砖砖 讙讝诇, 讗诇讗 砖专讘 讗砖讬 诇讗 讛讘讬谉 讻讜谞转讜, 讜讻砖讗诪专 诇讜 讗讜讝讜诇讬 讗讜讝讬诇 讙讘讱, 讘讬专专 专讘讬谞讗 讚诪砖讜诐 讞砖砖 讙讝诇 讛讬讛 砖讜讗诇 讛讜讗讬诇 讜讛拽专拽注 讗讬谞讛 砖诇讛诐, 讜讗讛讚专 诇讬讛 讚驻讬专讜转 砖谞讛 砖诇讛诐 讛诐, 讚诪诇讻讗 讗诪专 讚诪讗谉 讚讬讛讬讘 讟住拽讗 诇讬讻讜诇 讗专注讗. 讜讗祝 讛专诪讘"谉 讝"诇 注诇 讚专讱 驻讬专讜砖 讝讛 讛讜讗 诪驻专砖, 讗诇讗 砖讛讜讗 诪驻专砖 讚专讘讬谞讗 诇讗 讛讬讛 诪拽讚讬诐 诪注讜转, 讗诇讗 讘砖注转 讛诪拽讞 讛讬讛 谞讜讟诇 驻讬专讜转 讜谞讻讜谉 讛讜讗. 讗诇讗 砖拽砖讛 诇讬 拽爪转, 讚诇讗 讛讜讛 诇讬讛 诇诪讬诪专 专讘讬谞讗 讬讛讬讘 诇讛讜 讝讜讝讬, 讚诪砖诪注 砖讛讬讛 诪拽讚讬诐 诇讛诐 诪注讜转, 讜讗诐 讻讚讘专讬讜 诇讗 讛讬讛 诇讜 诇讜诪专 讗诇讗 专讘讬谞讗 讝讘谉 讞诪专讗 诪讘谞讬 讗拽专讬 讚砖讜谞讬转讗, [讜注讜讚] 讚讚讘专 讛诇诪讚 诪注谞讬讬谞讜 讛讜讗, 讚讻诇讛 砖诪注转讬谉 讘讞砖砖 专讘讬转 讘讛拽讚诪转 诪注讜转 讛讜讗.



诪砖诇诐 诇讬讛 讻讚讗讝讬诇 讗驻专讜讜转讗 讚讘诇砖驻讟. 讜讗注"讙 讚讗诪专讬谞谉 讘讬专讜砖诇诪讬 (讘驻专拽讬谉 讛"讙), 讚讛诪讘讟诇 讻讬住讜 砖诇 讞讘专讜 驻讟讜专 诪诇砖诇诐, 讛讻讗 讻砖讛转谞讛 讘驻讬专讜砖 砖讗诐 诇讗 讬拽谞讛 诇讜 砖讬砖诇诐 讻讚讗讝讬诇 讘砖讜拽讗 讚讘诇砖驻讟, 讜讗驻讬诇讜 讛讻讬 讗住讬拽谞讗 讚讗讬谞讜 诪砖诇诐, 讚讗住诪讻转讗 讛讬讗, 讚讻诇 讚讗讬 诇讗 拽谞讬. 讜讛讗 讚讗拽砖讬谞谉 诪讗讬 砖谞讗 诪讛讗 讚转谞谉 讗诐 讗讜讘讬专 讜诇讗 讗注讘讬讚 讗砖诇诐 讘诪讟讘转讗, 诇讗讜 诇诪讬诪专讗 讚诪讚讬谞讗 诪砖诇诐 讛转诐, 讚讛转诐 谞诪讬 讗住诪讻转讗 讛讬讗, 讗诇讗 诪谞讛讙 讛讚讬讜讟讜转 讛讜讗 讜讻讚讗诪专 注诇讛 讘驻专拽 讛诪拽讘诇 (讘讘讗 诪爪讬注讗 拽讚, 讗), 讗诇讗 讛讻讬 拽讗诪专 诪讗讬 砖谞讗 讚诇讗 转拽谞讜 讘讛讗 讻讚转拽讬谞讜 讘讛讛讬讗, 讜讗讛讚专 诇讬讛, 讚讛转诐 转讬拽谞讜 诪砖讜诐 讚讘讬讚讜 讜讘讛讗 诇讗 转拽谞讜 诪砖讜诐 讚诇讗讜 讘讬讚讜. 讜讻讬 讛讗 谞诪讬 讛讜讗 讚讗诪专 讛转诐 讘驻专拽 讛诪拽讘诇 (砖诐 注"讘), 讙讘讬 讛讛讜讗 讚讗诪专 讗讬 讗讜讘讬专谞讗 诇讛 诪砖诇诪谞讗 讗诇驻讗 讝讜讝讬, 讜讗诪专讬谞谉 讗住诪讻转讗 讛讬讗 讜讗住诪讻转讗 诇讗 拽谞讬讗, 讜诪讗讬 砖谞讗 诪讛讗 讚转谞谉 讗诐 讗讜讘讬专 讜诇讗 讗注讘讬讚 讗砖诇诐 讘诪讬讟讘讗, 讻诇讜诪专 诪驻谞讬 诪讛 诇讗 转拽谞讜 讘讛 讻讚转拽讬谞讜 讘讛讛讬讗, 讜讗讛讚专 诇讬讛 诪砖讜诐 讚讙讝讬诐, 讜讘讚讙讝讬诐 诇讗 转拽讬谞讜, 讻谉 驻讬专砖 专讘谞讜 讛讗讬 讙讗讜谉 讝"诇.



讜讘讚讜讻转讗 讚拽谞讜 诪诪砖 拽谞讬. 讜砖诪注讬谞谉 诪讬谞讛, 砖讛诪谞讛讙 诪讘讟诇 讛讛诇讻讛 讜讻诇 讻讬讜爪讗 讘讝讛, 砖讻诇 讚讘专 砖讘诪诪讜谉 注诇 驻讬 讛诪谞讛讙 拽讜谞讬谉 讜诪拽谞讬谉, 讛诇讻讱 讘讻诇 讚讘专 砖谞讛讙讜 讛转讙专讬诐 诇拽谞讜转 拽讜谞讬谉.





专"谉

讜讛砖转讗 谞诪讬 讻讚讬谞讬讛诐 注讘讬讚谞讗 诇讱 驻讬专砖"讬 讝"诇 讚诇讬讻讗 诪砖讜诐 专讘讬转 讚专讘讗 诇讗 诪讞讬讬讘 诇讬' 诇专讘 诪讗专讬 讜诇讗 诪讬讚讬 砖讛专讬 讛注讜讘讚讬 讻讜讻讘讬诐 讛讬讛 诪讞讜讬讘 诇驻专注讜 讜讛专讗讘"讚 讝"诇 驻讬' 砖讗驻讬' 拽讘诇 注诇讬讜 专讘讛 诇驻专讜注 诇专讘 诪讗专讬 讞讜讘讜 讘砖讘讬诇 讛注讜讘讚讬 讻讜讻讘讬诐 诪讜转专 讚注讜讘讚讬 讻讜讻讘讬诐 讘讚讬谞讬讛诐 讘转讜专转 讝讘讜谞讗 讗转讜 诇讛 讜诪"讛 诇讗 诪住诇拽讬谞谉 注讚 讚讬讛讘讬 讝讜讝讬 讚讻诪讻讜专讛 讛讜讗 讗爪诇讜 注讚 砖讬拽讘诇 诪注讜转讬讜 讜讛讬讬谞讜 讚讗诪专 专讘讗 讗谞讗 谞诪讬 诇讗 诪住诇拽谞讗 诇讱 讚讬砖专讗诇 讛讘讗 诪讞诪转 注讜讘讚讬 讻讜讻讘讬诐 讛专讬 讛讜讗 讻注讜讘讚讬 讻讜讻讘讬诐 讜讛专讬 讛讬讗 讻诪讻讜专讛 讘讬讚讱 注讚 砖转讙讘讛 讞讜讘讱:


讗讜讝讜诇讬 讛讜讗 讚拽讗 诪讜讝诇讬 讙讘讱 驻讬专砖"讬 讝"诇 讛讜讗讬诇 讜诪讚注转讱 谞讜转谞讬诐 诇讱 讜讗讬谉 诪讝讻讬专讬谉 诇讱 讘砖讻专 诪注讜转讱 砖讛讬讜 讘讟讬诇讬诐 讗爪诇讜 讜诇驻"讝 爪"诇 砖诇讗 讛讬讜 诪讜住讬驻讬谉 诇讜 讘砖注转 驻讬专注讜谉 砖讗"讻 讗驻讬' 讘住转诪讗 讛讬讛 讗住讜专 讚诇讗 讗讚讻专讬谞谉 讘讻讜诇讬讛 驻讬专拽讗 讘砖讻专 诪注讜转讬讱 砖讛讬讜 讘讟诇讜转 讗爪诇讜 讗诇讗 讘专讬讘讬转 诪讗讜讞专转 砖讛讜讗 谞讜转谉 诇讜 诪转谞讛 讗讞专 砖讛讞讝讬专 诇讜 诪注讜转讬讜 讚讛转诐 讜讚讗讬 讗讬 诇讗 讗"诇 讘砖讻专 诪注讜转讬讱 砖专讬 砖讗诇"讻 讛讬讛 讗住讜专 诇转转 诪转谞讛 诇砖讜诐 讗讚诐 砖诇讜讛 诪诪谞讜 诇注讜诇诐 讗注驻"讬 砖讛讞讝讬专 诇讜 诪注讜转讬讜 讗讘诇 讘诪讜住讬祝 讘砖注转 驻讬专注讜谉 讘讛讗 讜讚讗讬 讗驻讬' 讘住转诪讗 讗住讜专 讚住转诐 讻诪驻专砖 讛讜讗 讗诇讗 讛讗 讚砖专讬谞谉 讛讻讗 讛讬讬谞讜 砖讛诐 驻专注讜 讗讜转讜 讻讘专 讜讗讞"讻 讛讜住讬驻讜 诇讜 诪砖诇讛诐 讘住转诐 讗讘诇 讘转讜住' 讻转讘讜 讚讗驻讬' 诪讜住讬祝 讘砖注转 驻讬专注讜谉 讚谞讛讬 讚讘讛诇讜讗讛 讗住讜专 讻诇 砖诪讜住讬祝 讘砖注转 讛诇讜讗讛 砖讗谞讬 讛讻讗 讚诪讜"诪 讛讜讗:


诪砖诇诐 讻讚讗讜讝讬诇 讻讜' 驻讬专讜砖 讚讜拽讗 讻砖讛转谞讛 注诪讜 砖讗诐 诇讗 讬拽谞讛 诇讜 讬砖诇诐 讻诪讜 砖谞诪讻专 讘讝讜诇 讜讛讬讬谞讜 讚讗诪专讬谞谉 讚讗注"讙 讚讗转谞讬 讘讛讻讬 讗住诪讻转讗 讛讬讗 讗讘诇 讗讬 诇讗 讗转谞讬 讗注"讙 讚驻砖注 讜诇讗 讝讘谉 驻讟讜专 讚诪讘讟诇 讻讬住讜 砖诇 讞讘讬专讜 讛讜讗:


讛转诐 讘讬讚讜 讛讻讗 诇讗讜 讘讬讚讜 讜诇讗 诇诪讬诪专讗 讚讘诪讬讚讬 讚诇讗讜 讘讬讚讜 诇讗 讛讜讬 讗住诪讻转讗 讚讗讚专讘讛 讘驻专拽 讝讛 讘讜专专 诪砖诪注 讙讘讬 诪砖讞拽 讘拽讜讘讬讗 讚讻诇 砖讘讬讚讜 讛讜讬 讗住诪讻转讗 讟驻讬 讛诇讻讱 讛讗 诪转谞讬转讬谉 讚讗诐 讗讜讘讬专 讜诇讗 讗注讘讬讚 讗砖诇诐 讘诪讬讟讘讗 讗住诪讻转讗 谞诪讬 讛讬讗 讜诇讗 诪讚讬谞讗 诪拽谞讬 讗诇讗 诪砖讜诐 转拽谞转讗 讜讻"讻 专讘讬谞讜 讛讗讬 讙讗讜谉 讝"诇 转讚注 讚讗驻讬' 诇讗 讻转讘 谞诪讬 讻诪讜 砖讻转讘 讚诪讬 讻讚诪讜讻讞 讘专讬砖 驻' 讛诪拽讘诇 讜讛讬讬谞讜 讟注诪讗 诪砖讜诐 讚讻讬讜谉 讚讛讗讬 讙讘专讗 住诪讬讱 注诇讬讛 拽谞住讬 诇讬' 专讘谞谉 诇讞讬讜讘讬' 讘讻谞讙讚 讛驻住讚讜 砖诇 讝讛 讜讻讬讜谉 砖讻谉 讻讬 讗拽砖讬谞谉 诪讛讗 讚转谞谉 讗诐 讗讜讘讬专 讜讻讜' 诇讗讜 讗注讬拽专 诪诇转讬' 讚专讘 讗住讬 讚拽讗诪专 讗住诪讻转讗 讛讬讗 讜诇讗 拽谞讬讗 讚讘诪转谞讬转讬谉 讚讗诐 讗讜讘讬专 谞诪讬 诇讗讜 诪讚讬谞讗 诪讛谞讬 讗诇讗 诪转拽谞转讗 讗诇讗 讛讻讬 拽讗 诪拽砖讬谞谉 讻讬 讛讬讻讬 讚讛转诐 转拽讜谉 专讘谞谉 讚诇砖诇诐 讻谞讙讚 讛驻住讚讜 砖诇 讞讘讬专讜 讻讙讜谉 砖讛讬讛 住讜诪讱 注诇讬讜 讛"谞 讛讜讛 诇讛讜 诇转拽讜谞讬 讚诇讬砖诇诐 讜诪砖谞讬 讛转诐 讻讬讜谉 砖讘讬讚讜 讜诇讗 注讘讚 拽谞住讜讛 专讘谞谉 讗讘诇 讛讻讗 讻讬讜谉 讚诇讗讜 讘讬讚讜 诇讗 讞讝讜 专讘谞谉 诇诪拽谞住讬' 讚讗诇讜 诪讚讬谞讗 讜讚讗讬 讘讬谉 讛讻讗 讘讬谉 讛转诐 驻讟讜专 讜讻讚讗住讬拽谞讗 诇注讬诇 讚讻诇 讚讗讬 诇讗 拽谞讬:

讛诪讗讬专讬

讬砖专讗诇 砖拽讘诇 讘讬转 诪谉 讛讙讜讬 讘诪砖讻讜谞讛 讜讛讬讛 讚专 讘讜 讘砖讻专 诪注讜转讬讜 讜讛诇讱 讛讙讜讬 讜诪讻专讛 诇讬砖专讗诇 讗讞专 讜诇讗 讛讬讛 讛诇讜拽讞 讬讜讚注 讘诪砖讻讜谞转 讞讘专讜 讜驻专注 讻诇 诪注讜转 讛拽专拽注 讜讛讬讛 讛讙讜讬 诪讟注讛讜 砖讛拽专拽注 讛讬讛 诪讜砖讻专 诇砖谞讛 讝讜 讜诇住讜祝 砖谞讛 谞讜讚注 诇讜 砖诪诪讜砖讻谉 讛讜讗 讘讬讚 讞讘专讜 诪讜转专 诇讝讛 讛讚专 讘讛 诇讚讜专 讘讛 注讚讬谉 讘砖讻专 诪注讜转讬讜 注讚 砖讬住诇拽讜讛讜 讘讚诪讬 诪砖讻讜谞讜 砖讛专讬 讛讙讜讬 讘注诇 讚讘专讬诐 诇讬砖专讗诇 讛诇讜拽讞 讜讞讬讬讘 诇讛注诪讬讚 诇讜 讘讬转 驻讚讜讬 讜讝讛 讛讚专 讘讛 讗讬谉 诇讜 注诐 讛讬砖专讗诇 讚讬谉 讜讚讘专讬诐:



讛讬讛 讛诇讜拽讞 讬讜讚注 砖诪诪讜砖讻谉 讛讬讛 讘讬讚 讝讛 讜诇讗 谞转谉 诇讙讜讬 讗诇讗 讚诪讬 讛讞诇讬讟讛 讜讛专讬 讘讬转 讝讛 诪注转讛 讻诪讬 砖诪砖讻谞讜 讛诇讜拽讞 诇讝讛 讜注诇讬讜 诇驻专讜注 讚诪讬 讛诪砖讻讜谞讛 砖谞讛 专讗砖讜谞讛 诪讬讛讗 讬讻讜诇 诇讚讜专 讘讛 砖讛专讬 住转诐 诪砖讻谞转讗 砖转讗 讜讗讜转讛 砖谞讛 诪讬讛讗 讛专讬 讛讬讗 讻诪讬 砖讛讬转讛 诇拽讜讞讛 讘讬讚讜 诪谉 讛讙讜讬 诪讗讜转讛 砖谞讛 讜讗讬诇讱 讗讬谉 讬讻讜诇 诇讚讜专 讘讛 讘讚诪讬 诪砖讻讜谞讜 注讚 砖讬转谉 砖讻讬专讜转讛 讗讜 讘谞讻讬转讗 诇讚注转 拽爪转 注诇 讛讚专讻讬诐 砖讘讬讗专谞讜 讜讬砖 诪驻专砖讬诐 砖诪讛 砖讗诪专讜 讘住讜讙讬讗 讝讜 讗讬 讛讜讛 讬讚注谞讗 讚诪诪砖讻谉 诇讬讛 诇诪专 诇讗 讛讜讛 讝讘讬谞谞讗 诇讛 砖讛讚讘专讬诐 诪讜讻讬讞讬诐 砖诇讗 讬讚注 讛诇讜拽讞 讘诪砖讻讜谞转 讞讘专讜 诪注砖讛 砖讛讬讛 讻讱 讛讬讛 讗讘诇 诪"诪 讗驻讬诇讜 讛讬讛 讬讜讚注 讘诪砖讻讜谞转讜 讜讞讝专讛 注诇 讛诇讜拽讞 讛讜讗讬诇 讜讛讜讗 讘讗 诪讞诪转 讛讙讜讬 诪讜转专 诇讝讛 诇讚讜专 讘讛 砖讻诇 讬砖专讗诇 讛讘讗 诪讞诪转 讛讙讜讬 讛专讬 讛讜讗 讻讙讜讬 讜讘讚讬谞讬讛诐 诪砖讻讜谞讛 讻诪拽讞 讙诪讜专 注讚 砖讬住转诇拽 讜讻谉 讻转讘讜讛 讙讚讜诇讬 讛诪驻专砖讬诐 讜讙讚讜诇讬 讛诪讞讘专讬诐:



诪诪讛 砖讗诪专讜 讻讗谉 讗讬 讛讜讛 讬讚注谞讗 讚诪诪砖讻谉 诇讬讛 诇诪专 诇讗 讛讜讛 讝讘讬谞谞讗 诇讛 讬砖 诇诪讚讬谉 诪诪谞讛 诪讛 砖讻转讘谞讜 诇诪注诇讛 砖讛诪诇讜讛 谞注砖讛 诪爪专谉 讘讗讜转讜 讘讬转 讜讗注"驻 砖诪讙讜讬 诇拽讞讛 讗讬谉 讻讗谉 诇讜诪专 砖讛讘讗 诪讞诪转 讙讜讬 讗讬谉 讘讜 诪砖讜诐 讚讬谞讗 讚讘专 诪爪专讗 砖诇讗 谞讗诪专 讻谉 讗诇讗 讘讙讜讬 讛诪爪专谉 诇讬砖专讗诇 砖讬讻讜诇 诇讜诪专 诇讜 讗专讬讗 讗讘专讬讞讬转 诪讬谞讱 讗讘诇 讘讝讜 讛专讬 诇讗 讛讬讛 讛讙讜讬 砖讻谉 诇讬砖专讗诇 讜讗讬谉 讛讚讘专讬诐 谞专讗讬谉 讜讗讚专讘讗 讗诇讜 讻谉 讛讬讛 诇讜 诇讘注诇 讛诪砖讻讜谉 诇注专注专 注诇 诪拽讞讜 砖诇 讞讘专讜 讗诇讗 讛讚讘专讬诐 谞专讗讬谉 砖诇讗 讗诪专讛 讗诇讗 诪爪讚 诪讜住专讜:



诪讜转专 诇讗讚诐 诇拽谞讜转 诪讞讘专讜 讘转砖专讬 诪讗讛 讞讘讬讜转 砖诇 讬讬谉 注诇 诪谞转 诇讬讟诇谉 讘讟讘转 诪谉 讛诪讜讘讞专 砖讘讗讜爪专 砖讗注"驻 砖讛诪讜讻专 诪拽讘诇 注诇讬讜 讗讞专讬讜转 讗诐 讛讞诪讬爪讛 讜讛讬讬谉 讛讞砖讜讘 谞诪讻专 注讻砖讜 讘讬讜转专 砖讘砖注专 转砖专讬 讜谞诪爪讗讜 诪专讜讬讞讬诐 讘砖讻专 讛拽讚诪转诐 讗讬谉 讝讛 讻诇讜诐 砖讛专讬 讻砖诇拽讞讜 讬讬谉 诇拽讞讜 讜诇讗 讞讜诪抓 讜讻诇 砖讛讜讗 讞讜诪抓 注讻砖讜 讗祝 讛讜讗 讛讬讛 讞讜诪抓 讘砖注转 讛讙转讜转 讗诇讗 砖诇讗 谞转讘专专 讜诇讗 讗讬讙诇讬 讘讛转讬讛 讜谞诪爪讗 砖讻诇 砖谞诪爪讗 注讻砖讜 讞诪讜抓 诇讗 讛讬讛 讘讻诇诇 讛诪拽讞 讜讝讛 砖讘讬专专 诇讜 注讻砖讜 讛讜讗 砖拽谞讗讜 讘讗讜转讛 砖注讛 讜讻讗诇讜 讬讬讞讚讜 诪讗讜转讛 砖注讛 讜诪"诪 诪讟讘转 讜讗讬诇讱 讗住讜专 讗讗"讻 讬爪讗 讛砖注专 讗讜 砖诇讗 讬爪讗 讜讬砖 诇讜 讻诪讜 砖讘讗专谞讜 诇诪注诇讛 讜讗讬谉 讗讜诪专讬诐 砖诪转讞诇转 讛砖谞讛 讛讬讛 专讗讜讬 诇讛讬讜转 讻谉 讗诇讗 诪转砖专讬 讜注讚 讟讘转 讜专讗讬讛 诇讚讘专 讛讘讜讚拽 讗转 讛讞讘讬转 诇讛讬讜转 诪驻专讬砖 注诇讬讛 转专讜诪讛 讻诪讜 砖讘讬讗专谞讜 诇诪注诇讛 讜讗诐 谞诪爪讗 讻诇 讛讬讬谉 讞讜诪抓 讗祝 讛讜讗 讗讬谞讜 诪拽讘诇 讻诇讜诐 讜诪"诪 讗诐 谞诪爪讗 讻诇讜 讬讬谉 砖讘讞谞讜转 讗讜 拽讜住住 诪拽讘诇讜 注诇 讻专讞讜 讜讻谉 讻转讘讜 讙讚讜诇讬 讛诪驻专砖讬诐 讜讚讜拽讗 砖讘专专讜 诇讛诐 讗讜爪专 讗讞讚 讘砖注转 讛诪拽讞 讗讘诇 讗诐 诇拽讞讜 住转诐 讜讬砖 诇讛诐 讗讜爪专 讗讞讚 讗祝 讛诐 讘讜专专讬诐 诪诪谞讜 讜砖诪讗 转讗诪专 讜讛诇讗 讗诪专讜 讘诪讜讻专讬 讻讚讬 讬讬谉 砖诪拽讘诇 注诇讬讜 注砖专 拽讜住住讜转 诇诪讗讛 讬专讗讛 砖诇讗 谞讗诪专 讻谉 讗诇讗 讘诇讜拽讞 住转诐 讗讘诇 讝讛 砖讛转谞讛 讛转谞讛 讜讬砖 诪驻专砖讬诐 砖诇讗 谞讗诪专 讗诇讗 诪讟讘转 讜讗讬诇讱 砖讻讘专 讛转讞讬诇 讛注谞讬谉 诇讛转讘专专 讜讛讬讛 诇讜 诇讘专专 诪讛 砖拽谞讛 讗诐 讘讟注诐 讗诐 讘专讬讞 讗讘诇 注讚 讟讘转 砖诇讗 讬爪讗 讛讚讘专 诇讬讚讬 讘讬专讜专 诇砖讜诐 讗讚诐 讚讬谞讜 讻诪讜 砖讘讬讗专谞讜 讜讗驻讬诇讜 诇讗 讛转谞讛 注诇 诪谞转 诇讬转谉 诪谉 讛讞砖讜讘 讗祝 诪谉 讛住转诐 讻讱 讛讜讗 讜讻谉 讻转讘讜讛 讙讚讜诇讬 讛诪驻专砖讬诐 讜诪"诪 讬专讗讛 砖讗诐 诇拽讞讜 讞讘讬转 讬讚讜注讛 讛专讬 讛讬讗 讘讗讞专讬讜转 讛诇讜拽讞 诪谉 讛住转诐:



诪讬 砖驻住拽 诪注讜转 注诇 驻讬专讜转 讻砖注专 讛讬讜爪讗 讜讛诪转讬谉 诇讜 讝诪谉 讜讻砖驻专注 诇讜 讛诇讛 讗转 讛驻讬专讜转 谞转谉 诇讜 注讜讚 诪砖诇讜 诪讜转专 诇讬讟讜诇 讜讗讬谉 讝讛 讻专讘讬转 诪讗讜讞专转 讗注"驻 砖讘砖注转 驻专注讜谉 诪讜住讬祝 诇讜 注诇 讛诪讚讛 砖讛讜住驻讛 注诇 讛诪讚讜转 讗祝 讛讬讗 讚专讻诐 砖诇 诪讜讻专讬诐 讘诇讗 驻住讬拽转 诪注讜转 诪讚专讱 专讜讞讘 诇讘 讜注诇 讝讛 谞讗诪专 讗讜讝讜诇讬 诪讜讝讬诇 讙讘讬讛 讜诪"诪 讗诐 讛讝讻讬专 诇讜 砖讘砖讻专 诪注讜转讬讜 讛讜讗 注讜砖讛 讗住讜专 诪驻谞讬 砖讛讜讗 讻专讘讬转 诪讗讜讞专转:



讛专讬 砖讛讬讜 诇讛诐 砖讚讜转 讜讻专诪讬诐 诪注诇讬诐 诪住 诇诪诇讱 讜讘专讞讜 诇讛诐 讜讛谞讬讞讜 砖讚讜转讬讛诐 讜讘讗讜 讗讞专讬诐 讜拽讘诇讜诐 诪讻讞 讛诪诇讱 讗讜 讙讝讘专讬讜 讜诪注诇讬诐 讗讜转讜 诪住 诇诪诇讱 讛专讬 讛诐 讗爪诇 拽专拽注讜转 讗诇讜 讻讘注诇讬诐 讙诪讜专讬诐 讜诪讬 砖驻住拽 诇讛诐 注诇 讛驻讬专讜转 砖讘砖讚讜转 讗诇讜 诪讜转专 诇讬讟诇诐 讜讗诐 谞转谞讜 诇讜 讬讜转专 诪谉 讛砖讬注讜专 注诇 讛讚专讱 砖讘讬讗专谞讜 讘住诪讜讱 谞讜讟诇 讜讗讬谉 讗讜诪专讬诐 砖讗讬谉 驻讬专讜转 讗诇讜 砖诇讛诐 讜谞诪爪讗讜 诪注讜转 讗爪诇诐 讛诇讜讗讛 讗讜 驻拽讚讜谉 讗诇讗 讻驻讬专讜转 砖诇讛诐 诇讙诪专讬 讜讗驻讬诇讜 讬讘讗讜 讛讘注诇讬诐 讜转讛讗 诇讛诐 专砖讜转 诇住诇拽诐 讻诇 砖诇讗 谞住转诇拽讜 诪讬讛讗 讛讜讗讬诇 讜诪注诇讬诐 讗转 讛诪住 砖诇讛诐 讛讬讗 砖讛拽专拽注 诪砖讜注讘讚 诇诪住 讛讬讚讜注 讘讜 诇讘注诇讬 讛诪住 讜讻诇 砖讗讬谞讜 驻讜专注 讛诪住 讝讜讻讛 讘讙讜祝 讛拽专拽注 讜诪讜住专讜 诇诪讬 砖讬专爪讛 诇讛注诇讜转 诇讜 讛诪住 讜诇讗讻讜诇 驻讬专讜转讬讜 讻砖诇讜:



讻住祝 讙诇讙诇转 讛讜讗 诪住 讛拽爪讜讘 注诇 讻诇 讗讬砖 讜讗讬砖 诇讬转谉 诇诪诇讱 讘讻诇 砖谞讛 讛专讬 砖讛讬讜 砖诐 注谞讬讬诐 砖讻诇转讛 驻专讜讟转诐 讜讗讬谉 诇讛诐 诇驻专讜注 诪讟讻住讬住讬 讛诪诇讻讜转 诇诪住专诐 诇诪讬 砖讬专爪讛 诇驻专讜注 讘砖讘讬诇诐 讜诇讛砖转注讘讚 讘讛诐 注讚 砖讬驻专注讜 诪讛诐 诪爪讚 砖讻讬专讜转 诪诇讗讻转诐 讛专讬 砖讛讜爪讬讗 诪住 注诇 讞讘专讜 讬讻讜诇 诇讛砖转注讘讚 讘讜 诇诪诇讗讻转讜 讜诇讞砖讘 诇讜 砖讻讬专讜转讜 讬讜诐 讘讬讜诐 讜讗驻讬诇讜 讛转谞讛 注诪讛诐 讘讝诇讝讜诇 砖讻专诐 讻讙讜谉 砖讛讜爪讬讗 注诇讬讜 讚' 讚讬谞专讬谉 讜讛讬讛 专讗讜讬 诇讛砖转注讘讚 讘讜 砖诪谞讛 讬诪讬诐 讜' 驻砖讜讟讬诐 讘讻诇 讬讜诐 讜讛转谞讛 讝讛 砖诇讗 讬谞讻讛讜 讗诇讗 讚' 驻砖讜讟讬诐 讘讻诇 讬讜诐 讜谞诪爪讗 诪砖转诪砖 讘讜 砖谞讬诐 注砖专 讬讜诐 诪讜转专 讛讜讗讬诇 讜注诐 讛诪诇讱 讛转谞讜 讘讻讱 讜讬砖 讗讜诪专讬诐 砖拽谞讗讜 诇讛砖转注讘讚 讘讜 讻诪讛 注讚 砖讬驻专注讜 诪砖诇诐 讜诇讗 讬谞讻讜 诇讜 讘砖讻讬专讜转讜 讻诇讜诐 砖拽谞讗讜 讛诪诇讱 注讚 砖讬驻专注讜 讜诪讻讞讜 讝讻讛 讛诇讛 讜讗诐 讛讬讛 注讘讚 讻谞注谞讬 讗祝 讛讜讗 谞诇拽讞 诇讙诪专讬 讘讚讬谉 讝讛 讜爪专讬讱 讙讟 讞专讜转 讻诪讜 砖讬转讘讗专 讘诪住讻转 讙讬讟讬谉 讜专讗砖讜谉 谞专讗讛 讬讜转专:



讘谞讬 讗讚诐 讛驻讞讜转讬诐 讜诪讝讜诇讝诇讬诐 讘讬讜转专 讜砖讗讬谞诐 谞讜讛讙讬诐 讻砖讜专讛 讗讬谞诐 讘讻诇诇 诇讗 转专讚讛 讘讜 讘驻专讱 讗诇讗 诪讜转专 诇专讚讜转诐 讜诇讛砖转注讘讚 讘讛诐 讘讞讝拽讛 诇讻讱 讻转讜讘 讘转讜专讛 讜讘讗讞讬讻诐 讘讬谉 诇注讜诇诐 讘讛诐 转注讘讜讚讜 讜讘讬谉 讗讬砖 讘讗讞讬讜 诇讗 转专讚讛 讘讜 讘驻专讱 砖转讛讗 诪诇转 讜讘讗讞讬讻诐 谞讚专砖转 诇驻谞讬讛 讜诇讗讞专讬讛 讜讛讜讗 砖讗诪专讜 专讗讬转讜 砖讗讬谞讜 谞讜讛讙 讻砖讜专讛 讗转讛 专砖讗讬 诇讛砖转注讘讚 讘讜 讻注讘讚 砖谞讗' 诇注讜诇诐 讘讛诐 转注讘讜讚讜 讜讘讗讞讬讻诐 讛讬讛 谞讜讛讙 讻砖讜专讛 讗讬 讗转讛 专砖讗讬 诇讛砖转注讘讚 讘讜 讻注讘讚 砖谞讗诪专 讜讘讗讞讬讻诐 讘谞讬 讬砖专讗诇 讗讬砖 讘讗讞讬讜 讜讻讜':



讛谞讜转谉 诪注讜转 诇砖诇讬讞讜 诇拽谞讜转 诇讜 讬讬谉 讘讬诪讜转 讛讘爪讬专 讘砖注讛 砖讛讜讗 讘讝讜诇 讜驻砖注 讜诇讗 诇拽讞 讜讻讘专 注讘专讜 讛讙转讜转 讜讛讬讬谉 讘讬讜拽专 讘讬谉 砖讗诪专 诇讜 讬讬谉 住转诐 讘讬谉 砖讗诪专 诇讜 讬讬谉 砖诇 驻诇讜谞讬 砖讛讜讗 讞砖讜讘 讗讬谉 诇讜 注诇讬讜 讗诇讗 转专注讜诪转 讜讻谉 讘讻诇 诪讬谞讬 讛住讞讜专讜转 讜诇讗 住讜祝 讚讘专 讘住转诐 讗诇讗 讗驻讬诇讜 讛转谞讛 注诪讜 砖讗诐 诇讗 讬拽谞讛 诇讜 讬讛讗 诪砖诇讬诐 诇讜 讻砖注转 讛讝讜诇 驻讟讜专 讗诇讗 讗诐 讻谉 拽谞讜 诪讬讚讜 讘讘讬转 讚讬谉 讞砖讜讘 讘诪砖讻讜谉 注诇 讛讚专讱 砖讻转讘谞讜 诇诪注诇讛 砖讝讜 讗住诪讻转讗 讛讜讗 讙讚讜诇讬 讛诪驻专砖讬诐 驻专砖讜讛 讘谞讜转谉 诪注讜转 诇讬拽讞 讘讛诐 讬讬谉 讘讝讜诇 讜诇诪讻专讜 讘砖注转 讛讬讜拽专 诇诪讞爪讛 砖讻专 砖讗诐 诇讗 注砖讛 讻谉 讜讘讟诇 讻讬住讜 砖诇 讞讘专讜 驻讟讜专 讜讻诪讜 砖讘讬讗专谞讜 诇诪注诇讛 讜诪"诪 讗诐 谞转谉 诇讜 讬讬谉 诇讛讜诇讬讱 诇诪讻讜专 讜诇讗 讛讜诇讬讱 谞专讗讛 砖讛讜讗 讞讬讬讘 诇砖诇诐 讗诐 谞诪爪讗 注讻讜讘讜 驻住讬讚讗 讚诇讗 讛讚专 讜诇讗 讬专讗讛 讻谉:



讛诪拽讘诇 砖讚讛讜 诪讞讘专讜 讘讗专讬住讜转 讜讗讞专 砖讝讻讛 讛讜讘讬专讛 专"诇 砖诇讗 讞专砖讛 讜诇讗 讝专注讛 砖诪讬谉 讻诪讛 讛讬转讛 专讗讜讬讛 诇注砖讜转 讜谞讜转谉 讞诇拽讜 砖讛专讬 讻讱 讻转讘 诇讜 诪转讞诇讛 讗诐 讗讜讘讬专 讜诇讗 讗注讘讬讚 讗砖诇诐 讘讚诪讬讟讘讗 讜诪驻谞讬 讝讛 诇讗 讚谞讜讛 讘讚讬谉 讗住诪讻转讗 诪驻谞讬 砖讝讛 讘讬讚讜 讛讬讛 诇注讘讜讚 讛拽专拽注 讘砖注转 讛转谞讗讬 讜住诪讻讛 讚注转讜 诇讛砖转注讘讚 诇砖诇诐 讘讚诪讬讟讘讗 专"诇 讘诪讛 砖讛讬转讛 专讗讜讬讛 诇注砖讜转 讜讚注转讜 住讜诪讻转 诇讙诪讜专 讜诇讛拽谞讜转 讜讗诇讜 讛转谞讛 讗诐 讗讜讘讬专 讜诇讗 讗注讘讬讚 讗谞讬 讗转谉 诇讱 诪谞讛 讛专讬 讝讜 讗住诪讻转讗 砖讗讬谉 讚注转讜 住讜诪讻转 诇讛砖转注讘讚 诇诪谞讛 讜讗注"驻 砖讗祝 讝讛 讘讬讚讜 诇注讘讜讚 讛拽专拽注 讜砖诇讗 诇讛讜讘讬专 讘讝讜 诪"诪 讬砖 讘讜 讙讝讜诐 讜诪讬诇转讗 讬转讬专转讗 讜讻诇 砖讬砖 砖诐 讙讝讜诐 讗祝 讘诪讛 砖讘讬讚讜 讗住诪讻转讗 讛讬讗 讜讗注"驻 砖讛讬讛 诇讜 诇转专抓 讘讻讗谉 讛转诐 诇讗 讗诪专 诪讬诇转讗 讬转讬专转讗 讗驻砖专 砖讻讱 讛讜讗 讛注谞讬谉 讻诇讜诪专 讛转诐 讘讬讚讜 讘诇讗 砖讜诐 讛讜爪讗讛 讬转专讛 注诇 讛专讗讜讬 讜讗讬谉 讻讗谉 砖讜诐 讙讝讜诐 讛讻讗 诇讗讜 讘讬讚讜 讻诇 讻讱 讜讻诇 砖诪讙讝诐 注诇 注爪诪讜 诇砖诇诐 讗住诪讻转讗 讛讬讗 讜讬砖 诪驻专砖讬诐 讛转诐 讘讬讚讜 讜诪讗讞专 砖讘讬讚讜 讛讬讛 讜诇讗 注砖讛 讛专讬 讛讜讗 讻诪讝讬拽 讘讬讚讬诐 讜讗祝 讗诐 讗诪专 讗诐 讗讜讘讬专 讗转谉 诪谞讛 讻诇 砖讛诪谞讛 谞讬砖讜诐 讻讞诇拽 诪讛 砖讛讬转讛 专讗讜讬讛 诇注砖讜转 讞讬讬讘 讗讘诇 讗诐 讬砖 讘讜 讬讜转专 诪砖讜诪讗 讝讜 讗讬谞讜 诪砖讜注讘讚 诇讗讜转讜 讬转专 砖诇注谞讬谉 讗讜转讜 讬转专 诪讬讛讗 讗住诪讻转讗 讛讬讗 讜讘砖诇讬砖讬 砖诇 住谞讛讚专讬谉 驻讬专砖谞讜 注谞讬谉 讛转诐 讘讬讚讜 讘讚专讱 讗讞专转:





砖讬讟讛 诪拽讜讘爪转

专讘 诪专讬 讘专 专讞诇 诪砖讻谉 诇讬讛 讛讛讜讗 讙讜讬 讘讬转讗 讜讻讜'. 驻讬专讜砖 诪砖讻讜谞讗 住转诐 讘诇讗 拽讘讬注讜转 讝诪谉. 讛讚专 讙讜讬 讝讘谞讛 诇专讘讗 讜讻讜'. 驻讬专讜砖 讗讙专 讘讬转讗 讚砖谞讛 砖谞讬讬讛 讻讚诪驻专砖 讜讗讝讬诇. 讜讛讗 讚讗拽讚讬诐 诇讬讛 讗讙专 砖谞讛 砖谞讬讬讛 诪转讞诇转 讛砖谞讛 诇讗讜 诪讚讬谞讗 讚讛讗 拽讬讬诪讗 诇谉 讚砖讻讬专讜转 讗讬谞讛 诪砖转诇诪转 讗诇讗 诇讘住讜祝 讗诇讗 讛讜讗 专讜爪讛 诇讛拽讚讬诐 诇讜 砖讻讬专讜转讜 拽讜讚诐 讝诪谞讜 砖诇讗 讬讞砖讚讜讛讜 砖讛讜讗 讚专 讘讜 注诇 讚注转 砖诇讗 诇转转 诇讜 砖讻专. 讛专讬讟讘"讗. 


讜讝讛 诇砖讜谉 转诇诪讬讚 讛专"祝: 诇砖谞讛 砖拽诇 讗讙专 讘讬转讗. 讜诪砖诪注 讘转讞诇转 砖谞讛 砖谞讬讬讛 讜拽砖讛 讚讗讬谉 砖讻讬专讜转 诪砖转诇诪转 讗诇讗 诇讘住讜祝. 讜讬砖 诇讜诪专 讚砖诪讗 诇讞讚砖讬诐 讛砖讻讬专讛 诇讜. 讗讬 谞诪讬 诇砖谞讛 专爪讛 诇讜诪专 诇住讜祝 砖谞讛. 讛砖转讗 谞砖拽讜诇 诪专 讗讙专 讘讬转讗 讚讗诐 诇讗 讛讬讬转讬 谞讜转谉 砖讻讬专讜转 砖诇 砖谞讛 讝讜 讛讬讬转讬 注讜砖讛 砖诇讗 讻讚讬谉. 讜诇讗 谞专讗讛 讚诇讗 诪砖诪注 讚诇讗 讬讛讗 讛讟注诐 诪砖讜诐 讛讻讬 讗诇讗 诪砖讜诐 专讘讬转 诇讻讱 谞专讗讛 谞砖拽讜诇 诪专 讗讙专 讘讬转讗 驻讬专讜砖 诪砖讜诐 讚讞砖讬讘 讻讗诇讜 讛讬转讛 讛讘讬转 诪诪讜砖讻谞转 讗爪诇讜 诪专讘讗. 讛拽砖讜 讘转讜住驻讜转 诪讻讞 讚讬谞讗 讚讘专 诪爪专讗 讛讬讛 诇讜 诇专讘 诪专讬 讜讻讜' 讜讬砖 诇讜诪专 讚专讘讗 诪讙讜讬 讝讘谞讛 讜讗诪专讬谞谉 诇拽诪谉 讝讘谞讛 诪讙讜讬 诇讬转 讘讛 诪砖讜诐 讚讘专 诪爪专讗 讜讗驻讬诇讜 诇讗 砖讬讬讱 讛讻讗 讟注诪讗 讚诇拽诪谉 诪讻诇 诪拽讜诐 诇讗 驻诇讜讙 专讘谞谉. 讗讬 谞诪讬 诇驻讬专讜砖 专讘讬谞讜 转诐 讗转讬 砖驻讬专 讚驻讬专砖 诇拽诪谉 讘驻专拽 讛诪拽讘诇 讚讘转讬诐 诇讬转 讘讛讜 讚讘专 诪爪专讗 讜讛讻讗 讛讜讬 讘讬转. 注"讻.


讗诪专 诇讬讛 讗讬 讛讜讛 讬讚注谞讗 讚讛讜讗 诪诪砖讻谉 诇讬讛 诇诪专 诇讗 讛讜讛 讝讘讬谞谞讛 诇讬讛. 驻讬专讜砖 讚讛讜讛 诇讬讛 讻注谞讬 讛诪讛驻讱 讘讞专专讛 讜讘讗 讗讞专 讜谞讟诇讛 诪诪谞讜 谞拽专讗 专砖注. 讜讗诐 转讗诪专 讜讗讬 谞讬讞讗 诇讬讛 诇专讘 诪专讬 讘讛讛讬讗 讗专注讗 讛砖转讗 谞诪讬 诇讬砖拽诇讛 诪砖讜诐 讚讘专 诪爪专讗 讚讛讗 诪砖讻谞转讗 注讚讬驻讗 诪讘专 诪爪专讗 诇驻讜诐 讞讚 驻讬专讜砖讗 讚驻专讬砖谞讗 诇注讬诇 讜讗祝 注诇 讙讘 讚拽讬讬诪讗 诇谉 讝讘谉 诪讙讜讬 诇讬转 讘讛 诪砖讜诐 讚讘专 诪爪专讗讬 讛转诐 诪砖讜诐 讚讬讻讜诇 诇诪讬诪专 诇讬讛 讗专讬讗 讞讘专转讬 诇讱 讜讛讻讗 讚讛讗 诪诪砖讻谞讗 诇专讘 诪专讬 诇讬转讬讛 诇讛讗讬 讟注诪讗. 讜转讬专爪讜 讘转讜住驻讜转 讚诇讗 驻诇讜讙 专讘谞谉 讘讻诇 诪讗谉 讚讝讘谉 诪讙讜讬. 讗讬 谞诪讬 讻讚驻讬专砖 专讘讬谞讜 转诐 砖讗讬谉 讘讘转讬诐 诪砖讜诐 讚讘专 诪爪专讗. 讜讛谞讻讜谉 讻讬 专讘 诪专讬 诇讗 讛讬讛 专讜爪讛 诇拽谞讜转讛 讗诇讗 砖转讛讗 讗爪诇讜 讘诪砖讻讜谞讛 讘诇讘讚 砖讬讗讻诇 驻讬专讜转讬讛 讜专讘讗 讛讜讗 砖讛讬讛 讞讜砖砖 砖讛讬讛 专讜爪讛 专讘 诪专讬 诇拽谞讜转讛. 讛专讬讟讘"讗.


讛砖转讗 讻讚讬谞讬讛诐 注讘讬讚谞讗 讘讛讚讱 讻诇 讗讬诪转 讚诇讗 诪住诇拽讬 诇讱 讘讝讜讝讬 诇讗 砖拽讬诇谞讗 讗讙专 讘讬转讬 诪讬谞讱. 驻讬专砖 专砖"讬 诇讗 砖拽讬诇谞讗 讗讙专讗 诪讬谞讱 注讚 砖讗讻讜祝 讛讙讜讬 诇砖诇诐 诇讱 讜讗讬谉 讝讜 专讘讬转 讚讛讗 专讘讗 诇讗 诪讞讬讬讘 诇讬讛 诪讬讚讬 讗诇讗 讙讜讬. 诪砖诪注 砖讗诇讜 讛讬讛 诇讜 诇专讘讗 诇驻专讜注 诇讜 讛诪注讜转 讗住讜专. 讜讛专讗讘"讚 驻讬专砖 讻讚讬谞讬讛诐 注讘讬讚谞讗 讘讛讚讱 讚讬砖专讗诇 讛讘讗 诪讞诪转 讙讜讬 讛专讬 讛讜讗 讻讙讜讬 讜讗讬谞讛讜 讘诪砖讻谞转讗 诪讞诪转 讝讘讬谞讬 讗转讜 诇讬讛 讜讻诇 讛讬讻讗 讚诇讗 讬讛讘讬 诇讱 讝讜讝讬 讻讝讘讬谞讬 讛讜讗 讙讘讱. 注讚 讻讗谉. 讜诇讜诪专 砖讗驻讬诇讜 讛讬讛 讛讞讜讘 诪讜讟诇 注诇 专讘讗 诇驻专注讜 诪讜转专 讚讻讝讘讬谞讬 讛讜讗 讘讬讚讬讛 讚专讘 诪专讬 讜讻讬 砖拽讬诇 讝讜讝讬 诪专讘讗 讛专讬 讛讜讗 讻诪讜讻专讛 诇讜. 讛专砖讘"讗.
讜讝讛 诇砖讜谉 专讘讬谞讜 讞谞谞讗诇: 讙讜讬 诪砖讻谉 讘讬转 诇专讘 诪专讬 讘专 专讞诇 讜讛讚专 讝讘谞讬讛 诇专讘讗 讜讗诪专 诇讬讛 专讘讗 诇讗 砖拽讬诇谞讗 诪讬谞讱 讗讙专 讛讗讬 讘讬转讗 注讚 讚驻专注讛 诇讱 讝讜讝讬 讚讬诇讱 讻讚讬谞讬讬讛讜 讚讙讜讬诐 讚诇讗 讛讜讜 讝讘讬谞讬讬讛讜 讝讘讬谞讬 讘诪讬讚讬 讚诪诪讜砖讻谉 注讚 讚驻专拽讬 诇诪砖讻谞转讗 讻讚讙专住讬谞谉 讘转讞诇转 讛驻专拽 讚讙讜讬诐 讚诪驻拽讬 诪诇讜讛 诇诪诇讜讛 讗讙专 诪砖讻谞转讗 诪砖讜诐 讚讘讚讬谞讬讛诐 讘转讜专转 讝讘讬谞讬 讗转讜 诇讬讛. 注讚 讻讗谉.

专讘讬谞讗 讬讛讘 诇讛讜 讝讜讝讬 诇讘谞讬 讗拽专讗 讚砖讜谞讬转讗. 驻讬专砖 专砖"讬 砖讛讬讛 专讘讬谞讗 诪拽讚讬诐 诇讛诐 诪注讜转 注诇 讛讬讬谉 讜诇驻讬讻讱 讻砖砖讜驻讻讬谉 诇讜 讬讜转专 拽讜驻讬转讗 讛讬讛 讞讜砖砖 诪砖讜诐 专讘讬转. 讜讗诪专 诇讬讛 专讘 讗砖讬 讚讻讬讜谉 讜诇讗讞专 讛驻专注讜谉 讛讬讜 谞讜转谞讬谉 诇讜 住转诐 诪讜转专 讛讜讗 讚讗讜讝讜诇讬 讛讜讗 讚诪讜讝诇讬 讙讘讬讛 讚讗驻讬诇讜 诪砖讜诐 专讘讬转 诪讗讜讞专转 诇讬讻讗 讻讬讜谉 讚讬讛讘讬 诇讬讛 住转诐 讜诇讗 讗诪专讬 诇讬讛 讘砖讘讬诇 诪注讜转讬讱 砖讛讬讜 讘讟诇讜转 讗爪诇谞讜 诪转谞讛 讘注诇诪讗 讛讬讗 讚讬讛讘讬 诇讬讛 讜讞讝专 专讘讬谞讗 讜转砖砖 诇讞砖砖 讗讞专 讚讗驻讬诇讜 注讬拽专 讛诪拽讞 讘讗讬住讜专 砖讛拽专拽注 讗讬谞讛 砖诇讛诐 讜诪讛 砖诇讜拽讞 诪讛诐 讙讝诇 讛讜讗. 讜讗诪专 诇讬讛 讚诇讗讜 讙讝诇 讛讜讗 讚讗专注讗 诇讟住拽讗 诪砖转注讘讚. 讜拽爪转 拽砖讛 讘注讬谞讬 讚讻讬讜谉 讚讗诪专 诇讬讛 讜讛讗 讗专注讗 讚诇讗讜 讚讬讚讛讜 讛讬讗 诪砖诪注 讚注讚讬讬谉 讛讜讗 讞讜讝专 诇讞砖砖 讛专讗砖讜谉 讜诇讜诪专 讚讟注诪讗 讚讗讜讝讜诇讬 诇讗 诪驻讬拽 诇讬讛 诪讞砖砖讜转 讜诪住转讘专讗 讚讛讻讬 拽讗诪专 诇讬讛 诪注讬拽专讗 砖诪讗 专讘讬转 讛讜讗 讜讗诪专 诇讬讛 讚诇讗 讚讗讜讝讜诇讬 诪讜讝讬诇 讙讘讬讛. 讜讗讛讚专 诇讬讛 讜讗讬 诪讜讝诇讬 讛讬讗讱 讗驻砖专 诇讛诐 讘讻讱 讜讛讗 讗专注讗 诇讗讜 讚讬讚讛讜 讜讗讬 讗驻砖专 诇讛诐 诇讝诇讝诇 讘诪讛 砖讗讬谞讜 砖诇讛诐 讜讗讛讚专 诇讬讛 讚驻讬专讜转 砖谞讛 讝讜 砖诇讛诐 讛诐 讚诪诇讻讗 讗诪专 诪讗谉 讚讬讛讬讘 讟住拽讗 诇讬讻讜诇 讗专注讗. 讜讛专讗讘"讚 讝"诇 驻讬专砖 讻谉 讗诇讗 砖讛讜讗 讝"诇 谞专讗讛 砖诪驻专砖 讚诪注讬拽专讗 谞诪讬 专讘讬谞讗 诇讗 诪讞砖砖 专讘讬转 讛讬讛 砖讜讗诇 讗诇讗 诪讞砖砖 讙讝诇 讗诇讗 砖专讘 讗砖讬 诇讗 讛讘讬谉 讻讜讜谞转讜 讜讻砖讗讜诪专 诇讜 讗讜讝讜诇讬 诪讜讝诇讬 讙讘讱 讘讬专专 专讘讬谞讗 讚诪砖讜诐 讞砖砖 讙讝诇 讛讬讛 砖讜讗诇 讛讜讗讬诇 讜讛拽专拽注 讗讬谞讛 砖诇讛诐 讜讗讛讚专 诇讬讛 讚驻讬专讜转 砖谞讛 砖诇讛诐 讛诐 讜诪诇讻讗 讗诪专 讻诇 诪讗谉 讚讬讛讬讘 讟住拽讗 诇讬讻讜诇 讗专注讗. 讜讗祝 讛专诪讘"谉 讝"诇 注诇 讚专讱 驻讬专讜砖 讝讛 讛讜讗 诪驻专砖 讗诇讗 砖讛讜讗 诪驻专砖 讚专讘讬谞讗 诇讗 讛讬讛 诪拽讚讬诐 诪注讜转 讗诇讗 讘砖注转 讛诪拽讞 讛讬讛 谞讜讟诇 驻讬专讜转 讜谞讻讜谉 讛讜讗. 讗诇讗 砖拽砖讛 诇讬 拽爪转 讚诇讗 讛讜讛 诇讬讛 诇诪讬诪专 专讘讬谞讗 讬讛讘 诇讛讜 讝讜讝讬 讚诪砖诪注 砖讛讬讛 诪拽讚讬诐 诇讛诐 诪注讜转 讜讗诐 讻讚讘专讬讜 诇讗 讛讬讛 诇讜 诇讜诪专 讗诇讗 专讘讬谞讗 讝讘谉 讞诪专讗 诪讘谞讬 讗拽专讗 讚砖讜谞讬转讗. 讜注讜讚 讚讚讘专 讛诇诪讚 诪注谞讬讬谞讜 讛讜讗 讚讻讜诇讛 砖诪注转讬谉 讘讞砖砖 专讘讬转 讘讛拽讚诪转 诪注讜转 住讙讬讗. 讛专砖讘"讗 讝"诇.
讜讝讛 诇砖讜谉 讛专讗讘"讚 讝"诇: 专讘讬谞讗 讬讛讘 讝讜讝讬 诇讘谞讬 讗拽专讗 讚砖讜谞讬转讗. 驻讬专讜砖 讘谞讬 讗拽专讗 讚砖讜谞讬转讗 讛讬讜 诇讛谉 讻专诪讬诐 讜砖讚讜转 砖谞讜转谞讬谉 诇诪诇讱 讟住拽讗 讜讘专讞讜 讛讘注诇讬诐 讜讘讗讜 讗讞专讬诐 讜拽讘诇讜 讗讜转诐 诪谉 讛讙讝讘专讬诐 砖诇 诪诇讱 诇讟住拽讗 讜讗讜转谉 砖拽讘诇讜 讗讜转诐 诪讻专讜 诪谉 讛驻讬专讜转 诇专讘讬谞讗 讜谞讜转谞讬谉 诇讜 讬讜转专 诪诪讛 砖讛转谞讜 诇讜 讜讛讬讛 专讘讬谞讗 讬专讗 砖诇讗 讬讛讬讛 砖诐 讗讬住讜专 诪驻谞讬 砖讛讻专诪讬诐 诇讗 讛讬讜 砖诇讛诐 讜讛讬讜 住讘讜专 砖讗讬谞讜 讗诇讗 讻诪讜 讛诇讜讗讛 讗讜 驻拽讚讜谉 讙讘讬讬讛讜 讜诇讗 讛讬讛 诇讛诐 诇讝诇讝诇讜 讘驻讬专讜转讬讛谉 砖讗诐 讬讘讗讜 讛讘注诇讬诐 讜讬转谞讜 讛讟住拽讗 讬讟诇讜 讻诇 诪讛 砖讬爪讗 诪讛谉. 驻砖讬讟 诇讬讛 专讘 讗砖讬 讚诇讗讜 讛讻讬 讛讜讗 讗诇讗 诪讚讬讚讛讜 拽讗 诪讜讝诇讬 讚诪诇讻讗 讗诪专 诪讗谉 讚讬讛讬讘 讟住拽讗 诇讬讻讜诇 讗专注讗 讜讛谞讬 讻讬讜谉 讚讗讬谞讛讜 讬讛讘讬 诇讬讛 诇讟住拽讗 讻诇讛讜 驻讬专讬 诇讚讬讚讛讜 讛讜讜. 注讚 讻讗谉.


讜讝讛 诇砖讜谉 讛专诪讘"谉 讝"诇: 驻讬专砖 专砖"讬 砖讛拽讚讬诐 诇讛诐 诪注讜转 讜讻讜'. 讜拽砖讛 注诇讬 讛讚讘专 讻讬讜谉 砖讘砖注转 驻专注讜谉 诪讜住讬驻讬谉 诇讜 专讘讬转 讛讜讗 砖诇讗 讛讝讻讬专讜 讘诪砖谞转谞讜 讘砖讻专 诪注讜转讬讱 砖讛讬讜 讘讟诇讜转 讗爪诇讬 讗诇讗 讘专讘讬转 诪讗讜讞专转 诇讗讞专 驻专注讜谉 讻讚拽转谞讬 讜讛讞讝讬专 诇讜 诪注讜转讬讜 讗讘诇 讛诇讜讛讜 诪谞讛 讜讛讞讝讬专 诇讜 诪谞讛 讜驻专住 诪讚注转讜 讞住 讜砖诇讜诐 砖讬讛讗 诪讜转专. 讜注讜讚 讛诇讜讛讜 讜讚专 讘讞爪专讜 讬讜讻讬讞 砖诇讗 讛转谞讜 讜讗住讜专 讜诇讗 讬砖讻讜专 诪诪谞讜 讘驻讞讜转 讗讬谞讜 讘转谞讗讬 专讘讬转 讜诪讛 诇讬 拽讜讚诐 驻专注讜谉 讜诪讛 诇讬 讘砖注转 驻专注讜谉 讗讚专讘讛 讘砖注转 驻专注讜谉 诪讞讝讬 讻专讘讬转. 讜砖诪讗 谞讗诪专 砖讛讬讜 驻讜专注讬谉 诇专讘讬谞讗 驻讬专讜转讬讜 讜讗讞专 讻讱 讛讬讜 讗讜诪专讬诐 诇讜 拽讞 诇讱 讛专讬 注讜讚 讗诇讜 讚讻讬讜谉 砖谞住转诇拽 诪讛诐 专讘讬转 诪讗讜讞专转 讛讬讗 讜讻讬讜谉 讚诇讗 讗诪专 讘砖讻专 诪注讜转讬讱 砖专讬 讚诇讗讞专 驻专注讜谉 诪转谞讛 讛讜讗 讚拽讜讚诐 驻专注讜谉 讻讚讬 砖讬专讜讬讞 诇讜 讝诪谉 讛讜讗 注讜砖讛 砖讗驻讬诇讜 砖讗诇转 砖诇讜诐 专讘讬转 讗讘诇 诇讗讞专 驻专注讜谉 讜诪讚注转讜 诪讜转专 讘讻诇 注谞讬谉 讜讘住转诐 讻诇 讝诪谉 砖诇讗 讬讗诪专 讘砖讻专 诪注讜转讬讱 讚诪讛 诇讬 讘住诪讜讱 诪讛 诇讬 诇讗讞专 讝诪谉 讜讗讬谞讜 诪讞讜讜专. 讜砖诪讗 诇讗 讗诪专讜 讻谉 讗诇讗 讘诪讻专 砖驻住拽 住转诐 讻砖注专 砖讬爪讗 讜诇讗 驻讬专砖讜 讻诪讛 讚讝讛 诪讜讝讬诇 讛讜讗 讗爪诇讜 诇转转 诇讜 讬讜转专 讜砖注专 砖诇 讝讜诇 讛讜讗 讗爪诇讜. 讜诇讬 谞专讗讛 砖诇讗 讛讜讝讻专 讻讗谉 诪砖讜诐 专讘讬转 讜注讜讘讚讬 讚讞砖砖 讗讬住讜专讬谉 拽讗 诪谞讜 讛讻讗 讜专讘讬谞讗 诇讗 讛讬讛 诪拽讚讬诐 诇转转 诇讛诐 诪注讜转 讗诇讗 拽讜谞讛 诪讛诐 驻讬专讜转 诪讬讚 诇讬讚 讜诇驻讬 砖讛讬讜 诪注讚讬驻讬谉 讘诪讚讜转 讛讬讛 讞讜砖砖 诪砖讜诐 讙讝诇 讻讚诪驻专砖 讜讗讝讬诇 讜讛讗 讗专注讗 诇讗讜 讚讬讚讛讜 讛讬讗 讜诪注讬拽专讗 讚拽讗诪专讬谞谉 住转诐 讗转讗 诇拽诪讬讛 讚专讘 讗砖讬 讛讬讛 讞讜砖砖 砖诪讗 讘讟注讜转 诪讜住讬驻讬谉 诇讜 讜讗诪专 诇讜 讻讬讜谉 砖讗讬谉 讛讚注转 讟讜注讛 讘讻讱 讜讻诇 砖注讛 注讜砖讬谉 诪讞讬诇讛 讛讬讗 讜讛讚专 讗拽砖讬 讜讛讗 讗专注讗 诇讗讜 讚讬讚讛讜 讛讬讗 讜讻讜'. 讗讬 谞诪讬 诪注讬拽专讗 诪砖讜诐 讚讗专注讗 诇讗讜 讚讬讚讛讜 讛讬讗 讘注讗 诪讬谞讬讛 讜讙诇讜讬讬 讘注诇诪讗 讛讜讗 讚诪讙诇讬 讟注诪讬讛 讚专讱 拽讜砖讬讗 讻诇讜诪专 讜讛讗讬讱 讗讚诐 诪讜讞诇 讘讚讘专 砖讗讬谞讜 砖诇讜 讜讗诪专 诇讬讛 砖诇讜 讛讬讗 讚讗专注讗 诇讟住拽讗 诪砖转注讘讚讗. 注讚 讻讗谉.
讜讘砖讬讟讛 讻转讜讘 砖讚讘专讬 专砖"讬 注讬拽专 讻讚讗诪专 专讘 谞讞诪谉 诇注讬诇 讛讗讬 诪讗谉 讚讬讝讬祝 驻砖讬讟讬 诪讞讘专讬讛 讜讻讬 讗讛讚专 诇讬讛 讗砖讻讞 讘讛讜 讟讜驻讬讬谞讗 讘讻讚讬 砖讗讬谉 讛讚注转 讟讜注讛 诪转谞讛 讘注诇诪讗 讛讜讗 讚讬讛讬讘 诇讬讛 讜讛转诐 讜讚讗讬 讘注转 讛驻专注讜谉 讛讜讗 讜砖专讬. 讜诪讛 砖讛讘讬讗 讛专诪讘"谉 专讗讬讛 诪讛诇讜讛讜 讜讚专 讘讞爪专讜 讛讬讬谞讜 诪驻谞讬 砖讛讜讗 讚专 讘讝诪谉 讛诇讜讗讛 砖注讚讬讬谉 诪注讜转讬讜 砖诇 讝讛 讘讬讚讜. 讻谉 谞专讗讛 诇讬. 注讚 讻讗谉.
讜讝讛 诇砖讜谉 转诇诪讬讚 讛专"祝: 讗讜讝讜诇讬 讛讜讗 讚拽讗 诪讜讝诇讬 讙讘讱 诪砖讜诐 专讘讬转 诪讗讜讞专转 诇讬讻讗 讛讻讗 讚讗讬谉 专讘讬转 诪讗讜讞专转 讗诇讗 讗诐 讻谉 驻讬专砖 诇讜 讘砖讻专 诪注讜转讬讱 砖讛讬讜 讘讟诇讜转 讗爪诇讬. 讜拽砖讛 讚讛讗 诇讗 拽讗诪专 讘诪转谞讬转讬谉 讘砖讘讬诇 诪注讜转讬讱 讗诇讗 拽转谞讬 讜讛讬讛 诪砖诇讞 诇讜 讜讗讜诪专 讘砖讘讬诇 诪注讜转讬讜 诪砖诪注 砖讗讬谞讜 讗讜诪专 讻讱 讗诇讗 讘诇讘讜 讛讜讗 诪讞砖讘. 讜注讜讚 拽砖讛 讚诇诪讛 诇讬 诇诪讬诪专 讗讜讝讜诇讬 讗讜讝讬诇 讙讘讱. 诇讬诪讗 诇讬讛 讛专讬 诇讗 讗诪专 诇讱 讘砖讘讬诇 诪注讜转讬讱 砖讛讬讜 讘讟诇讜转. 讜谞专讗讛 诇讜诪专 讚砖诪讗 讬砖 讞讬诇讜拽 讘讬谉 讛诇讜讗讛 诇诪拽讞 讜诪诪讻专 讚讘诪拽讞 讜诪诪讻专 砖讬讬讱 诇诪讬诪专 讗讜讝讜诇讬 讗讜讝讬诇 讻讚拽讗诪专. 注讚 讻讗谉.


讜讝讛 诇砖讜谉 讛专讬讟讘"讗: 讗讜讝讜诇讬 讛讜讗 讚诪讜讝诇讬 讙讘讱. 驻讬专砖 专砖"讬 讛讜讗讬诇 讜诇讗 驻住拽转 注诪讛诐 讜诪讚注转诐 讛诐 谞讜转谞讬诐 诇讱 讜讗讬谉 诪讝讻讬专讬谉 诇讜诪专 讘砖讻专 诪注讜转讬讱 砖讛讬讜 讘讟诇讬谉 讗爪诇谞讜 诪转谞讛 讘注诇诪讗 讛讜讗 讚讬讛讘讬 诇讱 注讚 讻讗谉 诇砖讜谞讜. 
讜讬砖 砖驻讬专砖 讟注诐 讚讘专讬讜 诪砖讜诐 讚讛讗 专讘讬转 诪讗讜讞专转 讛讬讗 讜讗讬谉 专讘讬转 诪讗讜讞专转 讗住讜专 讗诇讗 讘砖讗讜诪专 讟讜诇 讝讛 讘砖讻专 诪注讜转讬讱 讜讻讚转谞谉 诇拽诪谉 诇讜讛 讛讬诪谞讜 讜讛讞讝讬专 诇讜 诪注讜转讬讜 讜讛讬讛 诪砖诇讞 诇讜 讜讗讜诪专 讘砖讘讬诇 诪注讜转讬讜 砖讛讬讜 讘讟诇讜转 讗爪诇讬 讝讜 讛讬讗 专讘讬转 诪讗讜讞专转. 讜讗讬谉 讝讛 谞讻讜谉 讚讛转诐 诇讗 讘注讬谞谉 砖讬讗诪专 诇讜 讘驻讬专讜砖 讻谉 讚讗诐 讻谉 讛讜讛 诇讬讛 诇诪讬诪专 讜讗讜诪专 讘砖讘讬诇 诪注讜转讬讱 讜诪讚拽转谞讬 讘砖讘讬诇 诪注讜转讬讜 谞专讗讛 讻讬 讘诇讘讜 讛讜讗 砖讗讜诪专 讻谉. 讜注讜讚 讚讛转诐 讛讜讗 诇讗讞专 砖驻专注讜 讜讛讞讝讬专 诇讜 诪注讜转讬讜 讞讜讝专 讗讞专 讻讱 讜谞讜转谉 诇讜 讗讘诇 讻诇 砖谞讜转谉 诇讜 转讜住驻转 讘砖注转 驻专注讜谉 讝讜 专讘讬转 讙诪讜专讛 讛讬讗 讜讗祝 注诇 驻讬 砖诇讗 讛转谞讛 讘转讞诇讛 讜讛专讬 讝讛 讻讛诇讜讛讜 讜讚专 讘讞爪专讜 砖讛讜讗 讗住讜专. 讗讘诇 讛谞讻讜谉 讛讻讗 讚讛讬讬谞讜 讟注诪讗 讚砖专讬 诪驻谞讬 砖讚专讱 诪讜讻专讬 驻讬专讜转 诇讛讜住讬祝 讜诇转转 讘诪讚讛 讙专讜注讛 诇诇讜拽讞讬谉 讗诇讗 砖讘讻讗谉 讛讬讜 讞讜砖砖讬谉 讻讬 讗讜诇讬 诪驻谞讬 讛拽讚诪转 讛诪注讜转 讛讬讜 注讜砖讬谉 讻谉 讜诇讗 诪驻谞讬 注讬谉 讬驻讛 讚诪讻专 讘注诇诪讗 讜讗诪专 诇讜 讻讬讜谉 讚诇讗 驻住拽转 注诪讛谉 讜讙诐 诇讗 讛讝讻讬专讜 砖讛讜讗 讘砖讘讬诇 讛拽讚诪转 诪注讜转讬讱 诪转谞讛 讘注诇诪讗 讛讜讗 讚讬讛讘讬 诇讱 诪砖讜诐 注讬谉 讬驻讛. 讜诇讝讛 谞专讗讛 砖讻讬讜谉 专砖"讬. 注讚 讻讗谉. 

讛讗讬 讚讗拽砖讬谞谉 讜诪讗讬 砖谞讗 诪讛讗 讚转谞谉 讗诐 讗讜讘讬专 讜诇讗 讗注讘讬讚 讗砖诇诐 讘诪讬讟讘讗 诇讗讜 诇诪讬诪专讗 讚诪讚讬谞讗 诪砖诇诐 讛转诐 讚讛转诐 谞诪讬 讗住诪讻转讗 讛讬讗 讗诇讗 砖讗讬谉 诪谞讛讙 讛讚讬讜讟讜转 讛讜讗 讜讻讚讗诪专讬谞谉 注诇讛 讘驻专拽 讛诪拽讘诇. 讗诇讗 讛讻讬 拽讗诪专 诪讗讬 砖谞讗 讚诇讗 转拽谞讜 讘讛讗 讻讚转拽谞讜 讘讛讛讬讗. 讜讗讛讚专 诇讬讛 讚讛转诐 转拽谞讜 诪砖讜诐 讚讘讬讚讜 讜讘讛讗 诇讗 转拽讬谞讜 诪砖讜诐 讚诇讗讜 讘讬讚讜. 讜讻讬 讛讗 谞诪讬 讛讜讗 讚讗拽砖讬讛 讛转诐 讘驻专拽 讛诪拽讘诇 讙讘讬 讛讛讜讗 讚讗诪专 讗讬 诪讜讘讬专谞讗 诇讛 诪砖诇诪谞讗 讗诇驻讗 讝讜讝讬 讜讗诪专讬谞谉 讗住诪讻转讗 讛讬讗 讜讗住诪讻转讗 诇讗 拽谞讬讗 讜诪讗讬 砖谞讗 诪讛讗 讚转谞谉 讗诐 讗讜讘讬专 讜诇讗 讗注讘讬讚 讗砖诇诐 讘诪讟讘讗 讻诇讜诪专 诪驻谞讬 诪讛 诇讗 转拽谞讜 讘讛讗 讻讚转拽讬谞讜 讘讛讛讬讗 讜讗讛讚专 诇讬讛 诪砖讜诐 讚讙讝讬诐 讜讘讚讙讝讬诐 诇讗 转拽讬谞讜 讻谉 驻讬专砖 专讘 讛讗讬 讙讗讜谉 讝"诇. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 谞讟专 砖转讗 讻讜' 讛讬讛 诪谞讛讙诐 诇讬转谉 讛砖讻讬专讜转 讘住讜祝 讻诇 讞讜讚砖 讻讜' 注讻"诇 讜驻讬' 谞讟专 砖转讗 讜讞讜讚砖 讗讞讚 诪砖谞讛 砖谞讬讛 讜专爪讛 诇讬转谉 诇讜 讗讙专 讘讬转讗 诪讛讛讜讗 讞讜讚砖 讜拽讗诪专 讜谞讟专 砖转讗 讚讛讬讬谞讜 诪讬讜诐 砖讛讬讛 专讗讜讬 诇讬转谉 砖讻讬专讜转 讞讜讚砖 专讗砖讜谉 讗讬 诇讗 诪砖讻讜谞讛 讚讛讬讬谞讜 讘住讜祝 讞讜讚砖 专讗砖讜谉 诪砖谞讛 专讗砖讜谞讛 讜讚讜"拽:


讘讗"讚 诇诪讛 诇讗 谞讬讻讛 诪讞讜讘讜 讻讜' 注讻"诇 讚诪住转诪讗 诇讗 驻专注 注讚讬讬谉 专讘讗 诇注讻讜"诐 讻讬讜谉 砖讛讬讛 诪诪讜砖讻谉 讜讻谉 诪砖诪注 诇讬砖谞讗 注讚 讚诪住诇讬拽谞讗 诇讱 讘讝讜讝讬 讜注讬讬谉 讘谞"讬 讜拽"诇:


讘讚"讛 讛砖转讗 谞砖拽讜诇 讻讜' 砖讛拽讚砖 诪注讜专讘 讘讜 讜讬诪讻专 讛讘讬转 讜讬拽讞 讝讛 砖讻专 砖谞转谉 注讻"诇 讚注讜讚祝 注诇 讚诪讬 砖讻讬专讜转讜 讜讞讜讘讜 讬讻讜诇 诇讛拽讚讬砖 讜诇诪讻讜专 讜讻"讛 诇砖讜谉 讛讙"讛 讘讗砖专"讬 讜拽"拽 诪讛 砖讻讬专讜转 谞转谉 注诇 诪讛 砖诇讗 讛讬讛 讚专 讘讜 注讚讬讬谉 讚讛讗 砖讻讬专讜转 讗讬谞讜 诪砖转诇诐 讗诇讗 诇讘住讜祝 讜讬砖 诇讬讬砖讘 讜爪"诇 讚讛"谞 讛讻讗 讛讘讬转 讛讬讛 砖讜讛 讬讜转专 注诇 讛讞讜讘 砖讛讬讛 诇讜 诇专讘 诪专讬 注诇 讛注讻讜"诐 讜讛讬讛 讚专 专讘 诪专讬 谞诪讬 讘讞诇拽 专讘讗 砖讛讬讛 诪注讜专讘 讘讜 讜讛讬讛 住讘讜专 专讘 诪专讬 讚诪讞讝讬 讻专讘讬转 讜讚讜"拽:





诪讛专"诐

讚"讛 谞讟专 砖转讗 讜讻讜' 讜砖诪讗 讛讬讛 诪谞讛讙诐 诇讬转谉 讛砖讻讬专讜转 讘住讜祝 讻诇 讞讚砖 讜讻讜'. 讜诇驻讬 讝讛 爪专讬讱 诇讜诪专 讚诇讗讜 讘转讞诇转 讛砖谞讛 诪诪砖 讛讘讬讗 讛砖讻讬专讜转 诇专讘讗 讗诇讗 讗讞专 讻诇讜转 讞讚砖 讗讞讚 讘转讜讱 讛砖谞讛 讛砖谞讬讛 砖拽讬诇 砖讻讬专讜转 砖诇 讞讚砖 讗讞讚 讜诇讗 砖诇 讻诇 讛砖谞讛 讻讜诇讛 讗讜 讬"诇 砖讛讬讛 诪谞讛讙诐 讗诐 讛讬讛 谞讜转谉 讛砖讻讬专讜转 讘讻诇 讞讚砖 讜讞讚砖 讛讬讛 爪专讬讱 诇讬转谉 讬"讘 住诇注讬诐 讜讗诐 讛讬讛 谞讜转谞讜 讻讜诇讜 讘讛转讞诇转 讛砖谞讛 诇讗 讛讬讛 谞讜转谉 讻讬 讗诐 注砖专讛 住诇注讬诐 诇讻讱 讛讘讬讗 专讘 诪专讬 讘讛转讞诇转 讛砖谞讛 讻诇 讛砖讻讬专讜转 讻讜诇讜 讻讚讬 砖诇讗 讬讛讗 爪专讬讱 诇讬转谉 讻讬 讗诐 注砖专讛 住诇注讬诐:


讘讗"讚 讗讬 谞诪讬 谞讟专 砖转讗 讛讬讬谞讜 砖讻讬专讜转 砖诇 砖谞讛 砖谞讬讛. 谞专讗讛 讚讻讱 爪"诇 讛讬讬谞讜 砖谞讛 砖谞讬讛 讜专"诇 讛讗 讚拽讗诪专 谞讟专 砖转讗 讛讜讬 驻讬专讜砖讜 砖谞讟专 注讚 讻诇讜转 砖谞讛 砖谞讬讛:


讘讗"讚 讜诪讬讛讜 拽砖讛 诇诪讛 诇讗 谞讬讻讛 诇讜 诪讞讜讘讜 讜讻讜'. 谞专讗讛 诪讚讘专讬 讛转讜住' 讚住讘讬专讗 诇讛讜 讚注讚讬讬谉 诇讗 谞转谉 专讘讗 诇讛谞讻专讬 讛讻住祝 讚诪讬 驻专注讜谉 讛讘讬转 诇讻讱 讛拽砖讜 诇诪讛 诇讗 谞讬讻讛 专讘 诪专讬 砖讻讬专讜转 讛讘讬转 诇专讘讗 诪讞讜讘讜 讜专讘讗 讛讬讛 诇讜 诇谞讻讜转 诇讛谞讻专讬 诪讚诪讬 讛驻专注讜谉:





讞讻诪转 砖诇诪讛

讙诪' 讜讘讗讞讬讻诐 讘谞讬 讬砖专讗诇 讬讻讜诇 讻讜' 讻爪"诇:


专砖"讬 讘讚"讛 讚讞诪专讗 讞诪专讗 讞诇讗 讞诇讗 拽讬诇拽讜诇讜 讻讜' 讛讚"讗:


讘讚"讛 诇讘谞讬 讗拽专讗 讻讜' 讛谞讛专 讗拽专讗 讻讜' 谞讛专 讜讬讛讬讘 讻讜' 讛讚"讗:





诪讛专"诐 砖讬祝

讙诪专讗 讻讜驻讬转讗 驻讬专砖 讘注专讜讱 住诇 讜谞专讗讛 砖爪"诇 讟讜驻讬转讗. 注讬讬谉 讘谞"讬 [砖讻转讘 讘砖诐 讛转讜住' 讚讛讻讗 讗驻讬诇讜 讘砖注转 驻专注讜谉 诪讜转专 讘住转诐 讗祝 讚讘讛诇讜讗讛 讗住讜专 讗驻讬诇讜 讘住转诐 讻诪讜 讘讛诇讜讛讜 讜讚专 讘讞爪讬专讜 讛讻讗 讚讛讜讬 讚专讱 诪砖讗 讜诪转谉 砖专讬] 讜谞专讗讛 砖讝讛 讚注转 讛专诪讘"诐 讛讜讘讗 讘讟讜专 讬"讚 住讬' 拽"住 讚拽砖讛 砖诐 讛专诪讘"诐 讚讬讚讬讛 讗讚讬讚讬讛 [讚讘讚讬谞讗 讚讛讻讗 诪转讬专 讗驻讬诇讜 讘砖注转 驻专注讜谉 讘住转诐 讜讘专讘讬转 诪讗讜讞专转 讗讜住专 讗驻讬诇讜 诇讗讞专 讛驻专注讜谉 讜讘住转诐 讜诇讗 讛转讬专 讗诇讗 讘转"讞 讜讛讬讬谞讜 诪砖讜诐 讚诪讞诇拽 讘讬谉 讚专讱 诪拽讞 讜诪诪讻专 讜注讬讬谉 讘讟"讝 住讬' 拽"住 住讬"讝 住"拽 讬"讘] 讜讚讜"拽:


讙诪' 诪"砖 诪讛讗 讚转谞谉 讻讜' 讚诇诪讗 砖讗谞讬 讛转诐 讚讗转谞讬 讗讜 讚讻转讘 讜讻讜'. 讜讻讘专 诇诪讚转讬 讻讗谉 讗讞专 讛讞讬诇讜拽:


讘专砖"讬 讘讚"讛 诇讗 砖拽讬诇谞讗 讗讙专 讘讬转讗 讜讻讜'. 注讬讬谉 讘讛讙讛讜转 诪专讚讻讬:


讘专砖"讬 讘讚"讛 讜诪讘讞专讬 诇讬讛 讻讜' 讜注讚讬讬谉 诇讗 讬爪讗 讛砖注专 讜讻讜'. 诇讻讗讜专讛 讬爪讗 讛砖注专 讜讗讬谉 诇讜 讗讜 诇讗 讬爪讗 讜讬砖 诇讜 砖讜讬谉 讛谉 讜讗驻砖专 讚讗诐 讬爪讗 讛砖注专 砖讬砖 讛专讘讛 诇讜拽讞讬谉 砖拽讜谞讬谉 讻砖注专 砖诇 注讻砖讬讜 讗讬谉 讝讛 专讘讬转 专拽 讟讜讘讛 讛讜讗 讚注砖讜 诇专讘谞谉 讚讗讬谉 讻讗谉 讛谞讗转 讛诇讜讗讛 诪砖讗"讻 讻砖诇讗 讬爪讗 讛砖注专 讚诇讗 谞诪爪讗讜 拽讜谞讬诐 讜讛诇诇讜 诪拽讚讬诪讬谉 讛诪注讜转 诪讬讞讝讬 讻专讘讬转. 讗讜 讗驻砖专 诇讜诪专 [讚讘诇讗 讬爪讗 讛砖注专 诪住转诪讗 讗诪专讬谞谉] 砖谞讜转谞讬谉 诪注讜转 注诇 讛砖注专 讻讗砖专 讬爪讗 讛砖注专 讘讟讘转 讻谉 讬拽讞讜 讜讗"讻 诇诪讛 诪拽讚讬诪讬谉 讚讗"诇 诪砖讜诐 讚讛砖转讗 讛讜讗 讘讝讜诇 讚讛讗 注讚讬讬谉 诇讗 讬爪讗 讛砖注专 讜讛诐 谞讜转谞讬谉 诪注讜转 讻讗砖专 讬爪讗 讛砖注专 讘讟讘转 讗注"讻 诇讻讱 谞讜转谞讬谉 讛诪注讜转 拽讜讚诐 讝诪谞讜 讘讛谞讗讛 砖讬拽讘诇 注诇讬讜 讛诪讜讻专 拽诇拽讜诇 讚讞讬诪讜抓 (专) 讜诇"讚 诇注诇诪讗 讚砖专讬 讬砖 诇讜 讘讞讟讬谉 讜讛"讛 讘讬讬谉 讙讜驻讬讛 讘诪转谞讬' 讜讘专讬讬转讗 讚专' 讗讜砖注讬讗 诪砖讜诐 讚拽诇拽讜诇 讚讞讬诪讜抓 砖讻讬讞讬 讻"讻 讛转讜住' 诇注讬诇 [讘讘讗 诪爪讬注讗 讚祝 住"讚 讘讚"讛 讗讬 转拽驻讛 讚讞讬诪讜抓 讚讬讬谉 砖讻讬讞] 讜注"砖 讜注讬讬谉 诪"砖 讘讙诇讬讜谉 讛专讬"祝 讛讞讚砖讬诐:


讘转讜住' 讘讚"讛 专讘 诪专讬 讜讻讜' 讜讛讬' 讘谞讜 砖诇 讗讬住讜专 讙讬讜专讗. 讻讚讗讬转讗 讘讛讚讬讗 讘驻专拽 诪讬 砖诪转 讚讛砖转讗 讗"诇 讚专讘 诪专讬 讚讛讻讗 讛讜讗 讚驻专拽 诪讬 砖讛讞砖讬讱 讜讛讬讛 讘讬诪讬 专讘讗 讜讛讗讬 讚讛讞讜诇抓 讛讬讛 讘讬诪讬 专讘 讚讛讗 诪讚拽讗诪专 讗讻砖专讬' 注"讻 讙专 讛讬讛 讜讗讜转讜 砖讙专 讛讬讛 讛讬讛 讘讬诪讬 专讘讗:
讜讛讗 讚讬讞住讜 注诇 砖诐 讗诪讜 讘驻专拽 诪讬 砖讛讞砖讬讱 讻转讘讜 砖诐 讛转讜住' 诪讬讜讞住转 讛讬转讛 讻诪讜 讗讘讗 砖诇讜诐 讘谉 讗诪讗 诪专讬诐 专"砖 讘谉 驻讝讬 专讘谞讗 注讜拽讘讗 讻讜' 讘专 讘专转讬' 讚专讘:


讘转讜住' 讘讚"讛 谞讟专 砖转讗 讻讜' 讘住讜祝 讻诇 讞讜讚砖. 讜讛"拽 谞讟专 砖转讗 讗讞专 讝诪谉 讞讬讜讘 讛砖讻讬专讜转 讚讛讬讬谞讜 讗讞专 讻诇讜转 讞讜讚砖 讛专讗砖讜谉 砖诪谞讛讙 讘砖讗专 讘谞讬 讗讚诐 诇讬转谉 砖讻讬专讜转 谞讟专 讬"讘 讞讜讚砖 讚讛讬讬谞讜 讞讜讚砖 讘砖谞讛 砖谞讬讛 讜专"诪 讝"诇 诪砖讘砖 砖讬讘砖讗 讘讻讗谉:


讘讗"讚 讜诪讬讛讜 拽砖讛 诇诪讛 诇讗 谞讬讻讛 讜讻讜'. 讗祝 诇驻讬 诪"砖 专砖"讬 注讚 砖讗讻讜祝 讗转 讛注讜讘讚 讻讜讻讘讬诐 诇砖诇诐 讜讻讜' 讚诪砖诪注 砖专讘讗 砖讬诇诐 诇注讜讘讚 讻讜讻讘讬诐 诪"诪 讬讻讜诇 专讘 诪专讬 诇讜诪专 诇讗 转住诇拽谞讬 诪讘讬转 讝讛 注讚 砖转砖诇诐 诇讬 砖注讘讜讚讬 砖讬砖 诇讬 注诇 讛讘讬转. 讜讻转讘 讛专"谉 诪诇讬砖谞讗 注讚 讚诪住诇拽讬谞讗 诇讱 讻转讘 讛专讗讘"讚 砖专讘讗 拽讬讘诇 注诇讬讜 诇驻专讜注 诇专讘 诪专讬 讞讜讘讜 讘砖讘讬诇 讛注讜讘讚 讻讜讻讘讬诐 讜诪砖"讛 讗诪专 讗谞讗 谞诪讬 讜讻讜' 诪砖讜诐 讚讬砖专讗诇 讛讘讗 诪讞诪转 注讜讘讚 讻讜讻讘讬诐 讛专讬 讛讜讗 讻注讜讘讚 讻讜讻讘讬诐 诇驻讬讻讱 讗诪专 诇讜 注讚 讚诪住诇拽讬谞讗 诇讱 讘讝讜讝讬 讛专讬 讛讬讗 讻诪讻讜专讛 讘讬讚讱 注讚 砖转讙讘讛 讞讜讘讱 注"讻:


讘转讜住' 讘讚"讛 讚住转诐 讻讜'. 注讬讬谉 讘讛讙讛讜转 讗砖专"讬:


讘转讜住' 讘讚"讛 讛砖转讗 讜讻讜' 讜讬拽讞 讝讛 砖讻专 砖谞转谉. 讛拽砖讛 诪讛专"砖 诪讛 砖讻讬专讜转 谞转谉 讛讗 砖讻讬专讜转 讗讬谞讛 诪砖转诇诪转 讗诇讗 诇讘住讜祝 讜讻讜' 讜谞专讗讛 砖讻转讘讜 讝讛 诇驻讬 砖讬砖 诪转专爪讬诐 讛讱 拽讜砖讬讗 讚诪砖讻谞转讗 讗讬讬专讬 砖谞转谉 讛诪注讜转 转讞诇讛 讜讘诪砖讻讬专 讗讬讬专讬 砖谞转谉 讛诪注讜转 诇讘住讜祝 注讬讬谉 讘专"谉 讘专"驻 讛砖讜转驻讬谉 讜讘转讜住' 砖诐 讜讘讬砖"砖 驻' 砖"砖 讜讚讜"拽 讜诇讻讗讜专讛 讗诐 诇讗 谞转谉 讛砖讻讬专讜转 讜讚讗讬 讬讻讜诇 诇讛拽讚讬砖 讗转 讘讬转讜 讚讘诪讗讬 拽谞讬谞讛讜 (砖) [讜讗"讻 讻诇 拽讜砖讬转 转讜住' 诪砖讻讬专讜转 讗讬谞讜 讗诇讗 诪砖讜诐 讚诪砖诪注 诇讛讜 讚讗讬讬专讬 讗驻讬诇讜 讛拽讚讬诐 讛砖讻讬专讜转 讜诪砖"讛 住讬讬诪讜 讜讬拽讞 讝讛 砖讻专 砖谞转谉] 讜讻转讘 诪讛专"砖 讚讛"谞 讘注讜讘讚讗 讚专讘 诪专讬 爪"诇 讚诪讻专 讛注讜讘讚 讻讜讻讘讬诐 讛诪讜转专 诪讞讜讘讜 讚专讘 诪专讬 讜讘讙讜 砖转讗 讛讜讬 讻讗转专讗 讚诇讗 诪住诇拽讗 讜诇讗 诪爪讬 注讜讘讚 讻讜讻讘讬诐 诇住诇拽讜 诪谉 讻诇 讛讘讬转 讚讛讜讬 讻诪讻讜专讛 讗爪诇讜 讜诇讘转专 砖转讗 讗讬讬转讬 诇讬讛 讗讙专 讘讬转讗 讚住讘专 专讘 诪专讬 讻讬讜谉 砖讛诪讜转专 讬讻讜诇 诇诪讻讜专 讻讜' 讞砖讬讘 专讘讗 讻诇讜讛 讻讜':





专砖"砖

讙诪专讗 讗"诇 专"驻 讻讜' 讛谞讬 专讘谞谉 讻讜'. 谞"诇 讚讝讛讜 砖讗诪专讜 讘住谞讛讚专讬谉 (拽) 注诇讬讜 讚讗讬砖转诇讬 讜讗诪专 讻讙讜谉 讛谞讬 专讘谞谉 讻讜'. 讜专讘讗 诪讘专谞讬砖 诇注讬诇 谞讝讛专 讘讝讛 讜讗诪专 专讘谞谉 讘诇讗 诪诇转 讛谞讬:



专砖"讬 讚"讛 诇诪讬讝讘谉 诇讬讛 讞诪专讗. 讛讘爪讬专. 讛住"讚 讜讗讞"讻 诪讛"讚 诪砖诇诐:



专砖"讬 讚"讛 讗诐 讗讜讘讬专. 讻讬讜谉 讚讗驻住讚讬' 讘讛讻讬 讜注诇讬' 住诪讬讱 讻讜'. 讻"讛 讘谞诪"讬 讜讘专砖"讬 砖诐:





讛讙讛讜转 讬注讘"抓

讙诪' 讜诪讘讞专讬. 谞"讘 讜诪讘讞讬谞讬诐 转专讙讜诐 讘讝讗转 转讘讞谞讜 讘讚讗 转转讘讞专讜谉:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪讟讬 诇讬讛 诇专讘讗. 注讬讬谉 讘"讘 讚祝 讻讗 注"讘 转讜住' 讚"讛 诪专讞讬拽讬谉 讜注讬讬谉 讘讻转讜讘讜转 讚祝 谞讟 注"讘 转讜住' 讚"讛 砖讚讛:


砖诐 转"诇 讜讘讗讞讬讻诐. 注讬讬谉 住讜讟讛 讚祝 讙 注"讘 转讜住' 讚"讛 讻转讬讘 谞诪讬:


专砖"讬 讚"讛 讜讛讗 讗专注讗 讜讻讜' 讚拽专拽注 讗讬谞讛 谞讙讝诇转. 注讬讬谉 转砖讜讘转 讛专讬讘"砖 住讬' 专注"讙:





讞讬讚讜砖讬 讞转"住

专"诪 讘专 专讞诇 讻讜'. 注转讜' 讘"讘 讻"讗 讘' 讚"讛 诪专讞讬拽讬' 讻讜' 讘住讜祝 讚讘专讬讛诐 讜爪专讬讱 诇讛讘讬谉 诪注讬拽专讗 诪讗讬 拽砖讬' 诇讛讜 讚诇诪讗 专讘讗 注砖讛 讻讚讬谞讗 砖诇拽讞 讛砖讟专 讜讗讞"讻 讬讛讬讘 讝讜讝讬 讜讻诪"砖 专讬讘"讗 讘讗诪转 讜讙诐 诪讛 爪专讬讱 专讬讘"讗 诇讜诪专 讚专讘 诪专讬 诇讗 讛讞讝讬拽 讘讛 注"诪 诇拽谞讜转 转讬"诇 讚专讘讗 拽讘诇 砖讟专 转讞诇讛 讜讬"诇 讻讬讜谉 讚讘砖转讗 拽诪讬' 讗讬谉 拽谞讬谉 讞诇 注讚 砖谞讛 砖谞讬' 讜讗讝 讻讘专 谞住转诇拽 讛谞讻专讬 注"讬 诪注讜转 砖讻讘专 拽讘诇 诪专讘讗 讛砖转讗 拽诪讬' 讗驻讬' 拽讘诇 专讘讗 砖讟专讜 转讞诇讛 诪"诪 谞住转诇拽 讛讙讜讬 转讞诇讛 拽讜讚诐 砖讬讞讜诇 讛砖讟专 讜讛讞讝讬拽 讘讛 专讘 诪专讬 讜拽"诇 讜注讚讬讬谉 爪"注 诇砖讜谉 专讬讘"讗 砖诐:


讛砖转讗 诇砖拽讜诇 诪专 讗讙专 讘讬转讗. 注转讜' 注讬专讜讻讬谉 讜讻转讜讘讜转 讜注讬' 诇砖讜谉 讛讙讛' 讗砖专讬 讘砖诪注转讬谉 讜讛谞诇注"讚 砖讗讬谉 爪专讬讱 砖讬讛讬' 讛讘讬转 砖讜讛 讬讜转专 诪讛讞讜讘 讗诇讗 讚注讻"驻 讛讙讜祝 诇讘注讛"讘 砖讘讬讚讜 诇驻讚讜转讜 讜讗讬谉 诇讘注诇 诪砖讻谞转讗 讗诇讗 讛驻讬专讜转 讜讗"讻 讗讜转讜 讛讻讞 讬讻讜诇 诇诪讻讜专 讜诇讛拽讚讬砖 讜讬讛讬' 讗讞"讻 讻讞 讛讛拽讚砖 讗讜 讛诇讜拽讞 讻诪讜讛讜 诪诪砖 讜诪诪讬诇讗 讛讚专 讘讜 诪注诇 诪驻谞讬 砖讻讞讜 砖诇 讛拽讚砖 诪注讜专讘 讘讜 讜诪"诪 讘砖诪注转讬谉 诇住"讚 讚专"诪 讚诇讗 讗住讬拽 讗讚注转讬' 讛讱 住讘专讗 讜讛讜讛 住"诇 讚专讘讗 拽谞讛 拽谞讬谉 讙诪讜专 注讻爪"诇 诪砖讜诐 讛讛讬讗 讟讜驻讬' 讚砖讜讛 讬讜转专 诪讛讞讜讘 砖诇讜 讞砖讘 讻谉 讜讻诪"砖 诪专砖"讗 讜拽"诇:


专讘讬谞讗 讛讜讛 讬讛讬' 讝讜讝讬 讻讜' 讗"诇 讛讗 讗专注讗 诇讗讜 讚讚讛讜 讻讜'. 讬砖 诇注讬' 砖讘转讞诇讛 砖讗诇 注诇 讛讛讜讗 讻讜驻讬' 诇讞讜讚 讜砖讜讘 砖讗诇 注诇 讻诇 讛讬讬谉 诪砖讜诐 讙讝诇 讜讬"诇 诇驻诪"砖 住诪"注 住讬' 砖谞"讙 住拽"讝 讚讛拽讜谞讛 注"讬 砖讬谞讜讬 专砖讜转 爪专讬讱 诇砖诇诐 诇讘注诇讬诐 诪讛 砖讛讜讝诇 讛讙谞讘 讜拽谞讗讜 驻讞讜转 诪讚诪讬 砖讜讬讜 注"砖 讜讛讗"砖 讚讜讚讗讬 讙讜祝 讛讬讬谉 拽谞讛 专讘讬谞讗 讘砖讬谞讜讬 专砖讜转 讻讛谞讛讜 讗讜谞讻专讬 讚专"驻 诇讜诇讘 讛讙讝讜诇 讗讱 讛讗 讻讜驻讬转讗 讚砖驻讻讬 诇讬' 讟驻讬 讛讬' 爪专讬讱 诇讛讞讝讬专 诇讘注诇讬诐 砖讛讜讗 讬讜转专 诪诪讛 砖谞转谉 讚诪讬' 讗诇讗 诇讻讗讜专讛 讬"诇 讚讻诇 讝讛 讛讜讗 讘讻诇诇 讚诪讬 砖讜讬' 诪砖讜诐 砖讛拽讚讬诐 讛诪注讜转 讗诇讗 诇驻"讝 讛"诇 讗讙专 谞讟专 讜讛"诇 专讬讘讬转 诪砖"讛 砖讗诇 讗讬 讛讜讛 专讬讘讬转 讜讛砖讬讘 讚讗讞讜诇讬 讙讘讬 讛讚专 讗"诇 讗讬 讗讞讜诇讬 讙讘讬 讛"诇 讛讛讜讗 诪讜转专转 讙讝诇 讜拽"诇:


砖驻讬专 拽讗 注讘讚转 讚转谞讬谞讗 讻讜'. 注诪讙"讗 住讬' 拽住"讟 讚诪讬讬转讬 住驻专讬 诇讗 转专讚讛 讘讜 讘驻专讱 讘讜 讗讬 讗转讛 专讜讚讛 讘驻专讱 讗讘诇 讗转讛 专讜讚讛 讘讘谉 讞讜专讬谉 讜讗"讻 诇讗 讛讬' 爪专讬讱 诇讗转讜讬' 诪讗讬谞讜 谞讜讛讙 讻砖讜专讛 讜讗讬谉 诇讜诪专 讚讛转诐 诪讬讬专讬 讘讘"讞 砖谞砖讻专 诇诪诇讗讻转讜 讗讘诇 讘讞谞诐 诇讗 讜讛讚讬谉 谞讜转谉 讻谉 砖讛专讬 讗驻讬' 诪诪讜谞讜 砖诇 讞讘专讜 讗住讜专 诇砖诪砖 讘讜 砖诇讗 诪讚注转讜 诪讻"砖 讘讙讜驻讜 讗"讻 讗讻转讬 诪讗讬 诪讬讬转讬 诪拽专讗 讚诪讬讬专讬 讘注讘讚 注讘专讬 讛谞诪讻专 诇讜 砖讗诐 讗讬谞讜 谞讜讛讙 讻砖讜专讛 诪讜转专 诇注讘讜讚 讘讜 讘驻专讱 讗讘诇 讘讘"讞 讘讞谞诐 讻诇诇 诇讗 讜专讗讬转讬 讘转"讞 砖讻' 讚讛谞讛讜 讗讬谞砖讬 谞诪讬 讛讜讛 诪砖转注讘讚讬 诇讻专讙讗 讜诇讗 谞"诇 讚讗"讻 诪讗讬 转拽讬祝 讗讬谞砖讬 讚诇讗 诪注诇讬 诇砖讜谉 转拽讬祝 诪砖诪注 砖诇讗 讛讬' 诪砖讜注讘讚讬诐 讻诇诇 诇专讘讗 讜注讜讚 讚讗"讻 诇讛专诪讘"诐 讗驻讬' 讗讬谞砖讬 讚诪注诇讬 谞诪讬 砖专讬 讻诪"砖 讘驻讬专讜砖 讚诪砖转注讘讚讬 讘讛讜 讟驻讬 注"砖 驻"讗 诪注讘讚讬诐 注讻谞"诇 讚讛讻讬 讬诇驻讬' 讻讬讜谉 讚讞讝讬谞谉 讚讘注讘讚 注讘专讬 讗谞讜 诪讜讝讛专讬诐 砖诇讗 诇专讚讜转 讘驻专讱 讜讗"讻 诪注讬拽专讗 诇讗 谞诪讻专 诇注讘讜讚转 驻专讱 讜诇注谞讬谉 讝讛 讛"诇 讻讘"讞 讘注诇诪讗 讜讗驻"讛 讗诐 讗讬谞讜 谞讜讛讙 讻砖讜专讛 诪讜转专 讗"讻 讛"讛 讘"讞 讙诪讜专 谞诪讬 讜爪"注 诪讬讛讜 讘专"驻 讛讙讜讝诇 讘转专讗 诪爪讬谞讜 转拽讬祝 讘注讘讚讬讜 砖诇 注爪诪讜 讙讘讬 讘"讞 讚专"讬 讟专拽 讙诇讬 讘讗驻讬' 注"砖:


诇注讜诇诐 讘讛诐 转注讘讜讚讜 讜讘讗讞讬讻诐. 注转讜' 住讜讟讛 讙' 讘' 讻' 砖讛讜讗 讗住诪讻转讗 讘注诇诪讗 讜拽谞住 讞讻诪讬诐 讛讜讗 诪砖讜诐 砖讗讬谞讜 谞讜讛讙 讻砖讜专讛 讜诪讬讛讜 讟注诪讗 诇讗 讬讚注谞讗 讛讗 讘讻诇 讚讜讻转讗 讚专砖讬' 诪拽专讗 诇驻谞讬讜 讜诇讗讞专讬讜 讻诪"砖 转讜' 诇注讬诇 专讬砖 驻讬专拽讬谉 讜讘讚讜讻转讗 讟讜讘讗 讜讬"诇 讘砖诇诪讗 讗讬 讛讜讛 讻转讬' 诇注讜诇诐 转注讘讜讚讜 讘讛诐 讜讘讗讞讬讻诐 讙讘讬 讗讛讚讚讬 讛讜讛 讚专砖讬' 讛讻讬 讗讘诇 诪讚讻转讬' 转注讘讜讚讜 讘讬谉 讘讛诐 讜讘讬谉 讜讘讗讞讬讻诐 诇讗 讚专砖讬' 诇驻谞讬讜 讜诇讗讞专讬讜 讗诇讗 讚讬砖 诇讚讞讜转 讚诇讗 讛讜"诪 诇诪讻转讘 讛讻讬 讚讗"讻 讛"讗 诇诪讬讚专砖 谞诪讬 诇驻谞讬讜 讘讛诐 讜讘讗讞讬讻诐 诇讗 转专讚讛 讘驻专讱 讜讛讜讛 爪专讬讻讬' 诇讗砖讻讜讞讬 讙讜谞讬 讚讗驻讬' 讘注讘讚 讻谞注谞讬 诇讗 讬专讚讛 讘驻专讱 讜讝讛 诇讬转讗 砖讛专讬 讗驻讬' 讟讘讬 注讘讚讜 砖诇 专"讙 砖讛讬' 转"讞 诪"诪 讗住讜专 诇砖讞专专讜 讜讗"讻 诇讗 讛讜"诪 诇诪住诪讱 讘讛诐 诇讘讗讞讬讻诐 讜讗讬谉 诇讜诪专 讚诪诪讬诇讗 谞讚注 讝讛 诪讚讻转讬' 诇讗 转专讚讛 讘讜 诪砖诪注 讘讗讞讚 讜诇讗 讘砖谞讬' 讻讚讗诪专讬' 诇注讬诇 诪讬 讻转讬' 讗诇 转拽讞 诪讗转诐 讗诇 转拽讞 诪讗转讜 讻转讬讘 讜讛"谞 讚讻讜讜转讬' 讝"讗 讚讘讜 讗爪讟专讬讱 诇诪注讜讟讬 讘"讞 讻诪"砖 诇注讬诇 讘住诪讜讱 讜讗"讻 诇讗 讛讜"诪 诇诪讬住诪讱 讘讛诐 诇讗讞讬讻诐 讜讘注讬拽专 拽' 转讜' 讚住讜讟讛 讛讬' 谞"诇 诇讜诪专 讚讗注"讙 讚讗爪讟专讬讱 讘讛诐 转注讘讜讚讜 诇诪住诪讱 诇讗讞讬讻诐 诪"诪 转讬讘转 诇注讜诇诐 诪讬讜转专 讚诪谞讬' 讚专砖讬' 讛诪砖讞专专 注讘讚讜 注讜讘专 讘注砖讛 讜爪"注 讘讻"讝:


讬讻讜诇 讗驻讬' 谞讜讛讙 讻砖讜专讛. 讬专讗讛 讚专"诇 讻诪讜 转诇诪讬讚 诇专讘讜 砖诪爪讜讛 诇砖诪砖讜 讜讗驻讬' 注讘讜讚转 注讘讚 讻谞注谞讬 讜诪"诪 讗讬谉 讛专讘 专砖讗讬 诇专讚讜转讜 讘驻专讱 讜讗讗注"讛 谞注谞砖 注诇 砖注砖讛 讗谞讙专讬' 讘转诇诪讬讚讬讜 讜讬专拽 讗转 讞谞讬讻讬讜 讻诪讘讜讗专 讘砖"住 谞讚专讬' 诇"讘 讗' 讜讛讬讬谞讜 讚讬诇驻讬' 诪讬讬转讜专讗 讗讬砖 讘讗讞讬讜 讚讛讜讛 住讙讬 诇诪讻转讘 讜讘讗讞讬讻诐 讘"讬 诇讗 转专讚讛 讘驻专讱 讜诪讗讬 讗讬砖 讘讗讞讬讜 讗诇讗 诇讜诪专 讗讬砖 讜讗讚讜谉 讻讙讜谉 讛专讘 诇讗 讬专讚讛 讘讗讞讬讜 转诇诪讬讚讜 讘驻专讱 讻谞诇注"讚:


讛转诐 讘讬讚讜 讛讻讗 诇讗讜 讘讬讚讜. 讗专砖讜诐 驻讛 诪"砖 注"讚 讚专讜砖 讘砖"住 讚讘诪讛 诪讚诇讬拽讬' 讘砖谞讬' 砖讛诪专讜 讝讗"讝 讚讗诪专讬' 讛转诐 讚讗"诇 诇讛诇诇 讗诇 讬专讘讜 讻诪讜转讱 讘讬砖专讗诇 砖讗讘讚转讬 注诇 讬讚讱 转' 讝讜讝 讜讗"诇 讛诇诇 讛讜讬 讝讛讬专 讘专讜讞讱 讻讚讬 讛讜讗 讛诇诇 砖转讗讘讚 注"讬 转' 讝讜讝 讜转' 讝讜讝 讜讛诇诇 诇讗 讬拽驻讬讚 注"砖 讜讛诪讗诪专 转诪讜讛 诪"讟 讗诪专 讗诇 讬专讘讛 讻诪讜转讱 讘讬砖专讗诇 诪驻谞讬 砖讗讘讚 转' 讝讜讝 诪讛 讛"诇 诇讛诇诇 诇诪讬注讘讚 讙诐 诪讛 诇砖讜谉 讛讜讬 讝讛讬专 讘专讜讞讱 讙诐 诪"砖 诇讜 讻讚讬 讛讜讗 讛诇诇 诇讗 讬讻讬谉 诇讛诇诇 注谞讜转谉 诇诪讬诪专 讛讻讬 讙诐 诪"讟 讻驻诇 讜讗诪专 转' 讝讜讝 讜转' 讝讜讝 讜住讬讬诐 注讜讚 讜讛诇诇 诇讗 讬拽驻讬讚 谞专讗讛 讻诪转驻讗专 讜诪转讙讗讛 讜谞"诇 诇讬讬砖讘 讛讻诇 讘注讝"讛 讚讛转诐 讘驻' 讝讛 讘讜专专 诪住讬拽 讚讗住诪讻转讗 转谞讗讬 讛讬讗 讜诇讛诇诇 讚讗诪专 讻讜诇诐 谞讝讬专讬' 住"诇 讗住诪讻转讗 拽谞讬' 讜诇讗讬讚讱 诪"讚 讗住诪讻转讗 诇讗 拽谞讬' 讜讛谞讛 讛谞讬 砖谞讬诐 讗讞专 砖讛诪专讜 讜讝讛 诇讗 讬讻讜诇 诇讛拽谞讬讟 诇讛诇诇 讜讞讘专讜 专爪讛 诇讛讞讝讬拽 讘转' 讝讜讝 砖诇讜 讜讛讬' 讝讛 讟讜注谉 讗住诪讻转讗 讛讜讗 讜诇讗 拽谞讬' 讗诪专 诇讛诇诇 讛诇讜讗讬 讜诇讗 讬专讘讜 讻诪讜转讱 讘讬砖专讗诇 砖讗诐 讬专讘讜 讻诪讜转讱 砖讗转讛 讗讜诪专 讗住诪讻转讗 拽谞讬' 讬讛讬讛 讛专讜讘 住讘讬专讗 诇讛讜 讚拽谞讬' 讜讗讗讘讜讚 转' 讝讜讝 讗讘诇 讗诐 诇讗 讬专讘讜 讻诪讜转讱 讬讛讬讛 讚注转 专讜讘 讛讞讻诪讬诐 讗住诪讻转讗 诇讗 拽谞讬' 讜诇讗 讗讗讘讜讚 转' 讝讜讝 讜讛砖讬讘 诇讜 讛诇诇 转驻诇转 砖讜讗 讛转驻诇诇转 诪讻诪讛 讟注诪讬诐 讞讚讗 讗祝 讗诐 讬驻住讜拽 讛诇讻转讗 讚讗住诪讻转讗 诇讗 拽谞讬' 诪"诪 转讗讘讚 转' 讝讜讝 砖诇讱 讗' 讛讜讬 讝讛讬专 讘专讜讞讱 砖讛专讬 转诇讬转 注爪诪讱 讘讚注转 讗讞专讬诐 讘讚讘专 砖讗讬谉 讘讬讚讱 诇注砖讜转 讻诇诇 诇讛拽谞讬讟谞讬 讜讛"诇 诪诪砖 讻诪讜 诪砖讞拽 讘拽讜讘讬' 讜转讜诇讛 讘讚注转 讬讜谞讜 讜讙专注 诪讬谞讬' 讜讝讛 讛讜讗 讛讜讬 讝讛讬专 讘专讜讞讱 砖诇讗 转住诪讜讱 注讜讚 注诇 讚注转讱 讘诪讛 砖讗讬谉 讘讬讚讱 诇注砖讜转讜 讜注讜讚 讻讚讬 讛讜讗 讛诇诇 砖转讗讘讚 注"讬 讻诪"砖 转讜' 讘讗住诪讻转讗 砖讘砖讬讚讜讻讬谉 讻讚讬 讛讜讗 砖讬砖诇诐 诪砖讜诐 讘讬讜砖 讜讛"谞 讻讚讬 讛讜讗 诇讘讝讬讜谉 讜拽爪祝 砖砖讗诇转谞讬 讚讘专讬 讛讘诇 讜专讬拽 讻讗诇讜 讜注讜讚 砖转讗讘讚 转' 讝讜讝 讜转' 讝讜讝 专"诇 讚讗讬讬讚讬 讚拽谞讬 诪拽谞讬 砖讛专讬 讛讬讛 专讜爪讛 诇讛专讜讬讞 转' 讝讜讝 砖诇 讞讘专讜 谞诪爪讗 讗讘讚 注转讛 讘' 驻注诪讬诐 转' 讝讜讝 砖诇讜 讜砖诇 讞讘专讜 讜注讜讚 讗诪专 诇讜 讬讛讬讛 砖讬砖 讻讗谉 讚讬谞讬 讗住诪讻转讗 诪"诪 诇讗 转讜讻诇 诇讜诪专 诇讗 讬专讘讜 讻诪讜转讱 砖诇讗 讬讜拽讘注 讛诇讻转讗 讻讜讜转讬 讚讬讚讬 讜讝讛 诇讬转讗 砖讛专讬 讛诇诇 诇讗 讬拽驻讬讚 讜讬爪讗 讘"拽 讛讜讗讬诇 讜讛诐 注谞讜转谞' 拽讘注讜 讛诇讻讛 讻诪讜转' 讗"讻 讻诇 转驻诇转讱 诇砖讜讗 讜专讬拽:





讞讬讚讜砖讬 讛专讬"诪

讗专"讞 讛讗讬 讻讜' 讚讬讛讬讘 讝讜讝讬 诇讞讘专讬讛 诇诪讝讘讬谉 诇讬讛 讞诪专讗 讜驻砖注 讻讜'. 讗住诪讻转讗 讻讜' 驻讬专砖"讬 讗驻讬' 讛讘讟讬讞讜 讜讗诪专 讗诐 讗讬谞讬 拽讜谞讛 诇讱 讗驻专注 诪砖诇讬 讗讬谉 讝讜 讗诇讗 讗住诪讻转讗 讛讜讗讬诇 讜诇讗 拽谞讜 诪讬讚讜 讜转诪讜讛 讘诇讗 拽谞讬谉 讘诪讛 诪转讞讬讬讘 讙诐 讗诐 诇讗 讛讬讛 讗住诪讻转讗 讜讚讜讞拽 诇讜诪专 诇注谞讬谉 诪讞讜住专 讗诪谞讛 讗讜 诪砖"驻 讘驻讜住拽 注诇 讛驻讬专讜转 讚讝"讗 讚诇讗 驻住拽 专拽 诇诪讝讘讬谉 诇讬讛 讘砖诇讬讞讜转. 讙诐 讚讜讞拽 讘讗转诐 注讚讬讬 讗讜 讘砖讟专 讚诇讗 讛讜讝讻专. 讜讗驻砖专 讻讝专讜拽 诪谞讛 诇讬诐 讜讗转讞讬讬讘 讚诇讬砖 驻' 讞讬讬讘 诪讟注诐 注专讘. 讗"讻 谞讬讛讜 讚诪讘讟诇 讻讬住讜 驻讟讜专 诪"诪 讛驻住讚 讞砖讬讘 诪讛 砖诪注讜转讬讜 讘讟诇讜转 讜讛讬讛 讬讻讜诇 诇讛专讜讬讞 讜诪讛谞讬 讞讬讜讘讜 砖拽讬讘诇 注诇讬讜 讜讚讜讞拽. 讜讬"诇 讚讛讗 讬讻讜诇 诇诪讻讜专 诪注讜转 诇专讜讞讗 诇讻讜转讬 讘诇讬讻讗 讗住讜专 专讘讬转 讜讗驻砖专 讙诐 诇讬砖专讗诇 讚专拽 诪讜讙专 讝讜讝讬 讗住讜专 注"砖:


讜讻讚拽诇 讘驻讬专讜转 讘注讘讬讚讗 讚讗转讬 讜注讘讚 诇拽谞住. 讜讗"讻 讬"诇 讚砖讬讬讱 注谞讬谉 砖诪讬专讛 注诇 讝讛 砖拽讘诇 注诇讬讜 讻砖讜诪专 注诇 讛诪注讜转 诪讛 砖讬砖 讘讜 诇专讜讞讗 讚讛讜讬 讝讻讜转 讘讙讜祝 讛诪注讜转. 讜砖讜诪专 讚讞讬讬讘 讘驻砖讬注讛 砖讛讬讛 讬讻讜诇 诇拽讚诐 讘诪拽诇讜转 讜诇讛爪讬诇. 讻谉 砖讛讬讛 讬讻讜诇 诇讛爪讬诇 讜诇讛专讜讬讞 讞讬讬讘 讘驻砖讬注讛 注诇 讛讝讻讜转 砖诇 讛诪注讜转 诇专讬讜讞 砖讛讬讛 砖讜讛 讗讝 诇诪讻讜专 诇讛专讬讜讞 诇拽谞讜转 讘砖注转 讛讘爪讬专 讜拽讬讘诇 注"注 诇砖诪讜专 讝讛 讛砖讬讜讬 讜讞讬讬讘 注诇讬讜 讘驻砖讬注讛. 讗讱 讛讜讬 讻砖讟专讜转 讚讗讬谉 讝讛 讙讜驻讜 诪诪讜谉 专拽 讙讜专诐. 讗讜诇诐 诇专诪讘"诐 讞讬讬讘 讙诐 讘讗诇讜 讘驻砖讬注讛. 讗讱 讗"讻 讙诐 讘拽专拽注 讗诐 讗讜讘讬专 讜诇讗 讗注讘讬讚 讬砖诇诐 诪讚讬谞讗 讚砖讜讛 诇讛砖讻讬专 讜拽讬讘诇 注"注 砖诪讬专转 讝讛 讛砖讬讜讬 讜讬讛讬讛 讞讬讬讘 讘驻砖讬注讛. 讙诐 诇讛专诪讘"诐 讚讞砖讬讘 诪讝讬拽 讗祝 讚讻砖讗讬谞讜 砖讜诪专 诇讗 讛讜讬 诪讝讬拽 诪讛 砖讛讬讛 讬讻讜诇 讻讜' 讗讘诇 讻砖拽讬讘诇 注诇讬讜 诇砖诪讜专 讞砖讬讘 诪讝讬拽 驻砖讬注讛 讗"讻 讗诐 讗讜讘讬专 讻讜' 讬讛讬讛 驻砖讬注讛 讻诪讝讬拽 讚讞讬讬讘 讻讬讜谉 砖拽讬讘诇 注诇讬讜. 讜注"讻 讚诇讗 讞砖讬讘 拽讬讘诇 注诇 注爪诪讜 讗讜转讜 讛砖讬讜讬. 讜讚讜拽讗 驻砖讬注讛 讘讙讜祝 讛砖讟专讜转 讗讜 讛拽专拽注 诪讛 砖讗讬谉 讻谉 讘讛谞"诇 注讻"驻 讗讜诪专 诇讜 讛专讬 砖诇讱 诇驻谞讬讱 讚讛讚讘专 拽讬讬诐 讻诪讜 砖讛讬讛. 讜讗讬谉 讻讗谉 谞讬讻专 砖讜诐 讛讬讝拽 讘讙讜祝 讛讚讘专. 讗讘诇 诪"诪 讘诪拽讘诇 注诇讬讜 砖诪讬专讛 讜讞讬讜讘 诇砖诇诐 讻诪讜 讚诪讛谞讬 诪转谞讛 砖讜诪专 讞谞诐 诇讛讬讜转 讻砖讜讗诇 讘讚讘专讬诐 讜讗诪专 诇拽诪谉 爪"讚 诪砖讜诐 讘讛谞讗讛 讚诪讛讬诪谉 诇讬讛 诪砖注讘讚 谞驻砖讬讛. 讜讻谉 拽专拽注讜转 讜砖讟专讜转 拽讬讘诇 注诇讬讜 讘拽谞讬谉 诪讛谞讬 讜讻"驻 讘砖"注 住' 砖"讗 讜讗祝 讚砖讟专讜转 专拽 讙讜专诐 诇诪诪讜谉. 讻谉 讬"诇 讘拽讬讘诇 注诇讬讜 砖诪讬专转 讛诪注讜转 诇讛专讬讜讞 讚讙诐 讻谉 讙讜专诐 诇诪诪讜谉 讜讻谉 讛拽专拽注 讻谞"诇. 诪讛谞讬 讙诐 讻谉 讗"诇 诪砖讜诐 讗住诪讻转讗. 讚讙诐 砖诐 讘砖讟专讜转 讜拽专拽注 诪讘讜讗专 讛讟注诐 讚讛讜讬 讻讗住诪讻转讗 讜诇讻讱 讘注讬 拽谞讬谉 注讬讬谉 砖诐 讘砖"讱. 讜讻谉 讘讛谞"诇 砖驻讬专 诪讛谞讬 讘讬' 拽谞讬谉 讚讘拽谞讬谉 讛讜讬 砖讜讘 讻砖讜诪专 注诇 砖讬讜讬 讛专讬讜讞. 讜讬砖 诇讚讞讜转:


讜注讬拽专 讚专砖"讬 讝"诇 住讘专 讘诪"砖 讛讙讗讜谉 讚讘讻诇 讚讜诪讬讗 讚讗诐 讗讜讘讬专 砖住讜诪讱 注诇讬讜 讜诪驻住讬讚讜 砖讬讬讱 讛转拽谞讛 诇砖诇诐 讘诪讬讟讘. 讜讛讬讛 诪转讞讬讬讘 讘诇讗 拽谞讬谉 专拽 讚讛讜讬 讗住诪讻转讗 诪砖讜诐 讚讗讬谞讜 讘讬讚讜 讻讚诪住讬拽:


讜讘专诪讘"诐 驻专拽 讘' 诪讛诇讻讜转 砖讻讬专讜转 讘拽讬讘诇 注诇讬讜 诇讞驻讜专 讻讜' 讘拽专拽注 讞讬讬讘 诇砖诇诐 讻诇 讛讛驻住讚 讘驻砖讬注讛 讻诪讝讬拽 讻讬讜谉 砖拽讬讘诇 注诇讬讜 注讬讬谉 砖诐 砖讻转讘 讛讛"诪 讚讛讬讬谞讜 讛驻住讚 诪拽专谉 诪砖讜讬讜. 讜注诇 讛驻住讚 讛专讬讜讞 砖讛讬讛 讬讻讜诇 诇讛专讜讬讞 讛讬讬谞讜 讗诐 讗讜讘讬专 讚爪专讬讱 拽讬讘诇 注诇讬讜. 讜讛专讗讘"讚 诪讚诪讬 诇讛 注讬讬谉 砖诐. 讜诪讬讬专讬 讘诇讗 拽谞讬谉 讚讘拽谞讬谉 讻' 讛"讗 讚讙诐 砖讟专讜转 讻讜' 讞讬讬讘 注讬讬谉 砖诐. 讜谞专讗讛 讚住讘专 讻诪讜 讚诪讛谞讬 诪转谞讛 砖讜诪专 讞谞诐 讻砖讜讗诇 讘讚讘讜专 讻讬讜谉 砖讬砖 讻讘专 讝讛 讛讞讬讜讘 砖讜讗诇 讬讻讜诇 诇注砖讜转 讜诇拽讘诇 注诇讬讜 讻诪讜 讝讛 讘讚讬讘讜专 讘讛谞讗讛 讚诪讛讬诪谉 讜住诪讬讱 注诇讬讜. 讜讻谉 拽讬讘诇 注诇讬讜 拽讗"驻 讘讞讚 讚诇讗 讙讝讬诐 诪讛谞讬 讘讚讬讘讜专 讚讗讞专 讙诪专 讚讬谉 讗讬"诇 讘讜 讜讻谉 讚讜专 诇讬 讜讻讛"讙. 讻谉 讘砖讟专讜转 讜拽专拽注 诇讞讬讜讘 驻砖讬注讛 诪讛谞讬 讛拽讘诇讛 诇砖诪讜专 讚谞讻诇诇 讘讜 诪诪讬诇讗 砖诇讗 讬驻砖注 讜讻砖讬驻砖注 讬讛讬讛 讞讬讬讘 讻诪讝讬拽 讻讬讜谉 砖讝讛 住诪讱 注诇讬讜 讜住讬诇拽 砖诪讬专转讜 注"驻. 讗诐 讻谉 讙专诐 讘诪讛 砖讛讘讟讬讞讜 诇砖诪讜专 砖住讬诇拽 讜谞砖讗专 讛讞驻抓 讗讜 讛砖讚讛 讗讬谞讜 诪砖讜诪专 砖讜讘 讗祝 砖讗讬谞讜 讜讚讗讬 讛驻住讚 诪"诪 诪讛谞讬 讛拽讘诇讛 诇讞讬讬讘. 讜讘讛驻住讚 专讬讜讞 爪专讬讱 砖讬转谞讛 讘驻讬专讜砖. 讜讞砖讬讘 讙诐 讻谉 砖诪拽讘诇 注诇讬讜 讛驻住讚 讛专讬讜讞 讻拽专谉 讜讻讛驻住讚 讘讙讜祝 讛讚讘专 讜讬砖 诇讜诪专 讙诐 讻谉 讚诪讛谞讬 拽讘诇讛 讘讚讬讘讜专 讻谞"诇:


砖讜讘 诪爪讗转讬 诪驻讜专砖 讘诪专讚讻讬 驻专拽 讛讙讜讝诇 拽诪讗 讚讘讻诇 讙专诪讗 讚驻讟讜专 讗诐 拽讬讘诇 注诇讬讜 讞讬讜讘 讘讚讬讘讜专 诪讛讱 讚讛讻讗 讚讗祝 讚诪讘讟诇 讻讬住讜 驻讟讜专 诪"诪 讻讬讜谉 砖拽讬讘诇 注诇讬讜 讞讬讬讘 注讬讬谉 砖诐. 讜诪砖诪注 讻讟注诐 讛谞"诇. 讚讬讻讜诇 讗讚诐 诇拽讘诇 注诇讬讜 讙专诪讗 讻讘讬讚讬诐 讜讛驻住讚 砖诇 讙讜专诐 诇诪诪讜谉 讻诪诪讜谉. 讜讘砖讬讟讛 讻转讘 讘砖诐 专讬讟讘"讗 讚讛讻讗 讗祝 砖诇讗 拽讬讘诇 注诇讬讜 转砖诇讜诪讬谉 讻诇诇 诪"诪 讻讬讜谉 砖谞转谉 诇讜 诪注讜转讬讜 诇讬拽讞 诇讜 住讞讜专讛 讜讗诇诪诇讗 讛讜讗 讛讬讛 诇讜拽讞 注诇 讬讚讬 注爪诪讜 讗讜 讗讞专讬诐 讗诇讗 砖讝讛 讛讘讟讬讞讜 讜住诪讱 注诇讬讜 讜谞转谉 诇讜 诪注讜转讬讜 注"讚 讻谉 诪砖转注讘讚 诇讬讛 诪讚讬谉 注专讘 讻讜' 讜讞讬讬讘 诇砖诇诐 诪讛 砖讛驻住讬讚 注诇 驻讬 讛讘讟讞转讜 讚讘讛讗讬 讛谞讗讛 讚住诪讬讱 注诇讬讜 讜谞讜转谉 诇讜 诪诪讜谞讜 讻讜' 诪讚讬谉 注专讘 注讬讬谉 砖诐. 讜讙诐 讻谉 讗讬谞讜 诪讜讘谉 诪讚讬谉 注专讘 砖讬讬讱 注诇 讙讜祝 讛诪诪讜谉 诇讗 注诇 诪谞讬注转 讛专讬讜讞. 讜谞专讗讛 讚住讘专 讻诪讜 砖讻转讘转讬 诇注讬诇 讚谞讬讛讜 讚诪讘讟诇 讻讬住讜 驻讟讜专 讛讬讬谞讜 讻砖讻讘专 讘讬讟诇 讗讘诇 拽讜讚诐 讞砖讜讘 诪诪讜谉 讗爪诇 讘注诇 讛诪诪讜谉 诪讛 砖讬讻讜诇 诇讛专讜讬讞 讚讛讗 注讚讬诐 讝讜诪诪讬谉 诪砖诇诪讬谉 讘讬谉 讬' 砖谞讬诐 讻讜'. 讜讗诐 讻谉 诪讛 砖注诇 驻讬 讛讘讟讞转讜 诪讘讟诇 讻讬住讜 砖诇 注爪诪讜 讞砖讜讘 砖谞讜转谉 诪诪讜谉 注"驻 讜砖讬讬讱 讚讬谉 注专讘 讗祝 诇讛驻讜住拽讬诐 讚讝专讜拽 诪谞讛 诇讬诐 驻讟讜专 诪砖讜诐 砖诇讗 拽讬讘诇 砖讜诐 讗讚诐 讛谞讗讛 砖讬讛讬讛 砖讬讬讱 讚讬谉 注专讘 讗讘诇 讻讗谉 谞讜转谉 诇讜 讝讛 讛砖讬讜讬. 讜诇专砖"讬 讝"诇 注讻"驻 讘讗讜诪专 讜讗转讞讬讬讘 诇讱 讞讬讬讘 诪讚讬谉 注专讘. 讚讬"诇 讙诐 讘讛讗讬 讚诇注讬诇 讚砖专讬 诇诪讬诪专 讛讬诇讱 讚' 讝讜讝讬 讜讗讜讝讬祝 诇驻诇讜谞讬 诪谞讛 讚讗讬谞讜 专讬讘讬转 诪诇讜讛 诇诪诇讜讛. 讗驻砖专 讚讛讘讟讬讞讜 讚' 讝讜讝 砖讬诇讜讛 诇驻诇讜谞讬 拽' 诪转讞讬讬讘 讙诐 讻谉 讘讚讬讘讜专 讻讗诇讜 谞讜转谉 诇讜 讛砖讬讜讬 砖诇 讛讝诪谉 讗诐 诇讗 讛讬讛 讗住讜专 专讘讬转 讚讛讬讛 讞讬讬讘 讻谉 砖谞讜转谉 诇讗讞专 讘爪讬讜讬讜 讞讬讬讘 诪讚讬谉 注专讘. 专拽 诇讟注诐 讬专讜砖诇诪讬 讘转谉 诪谞讛 诇驻诇讜谞讬 讚讝讜讻讛 讘砖讘讬诇讜 诇讗 砖讬讬讱 讚讗诐 讻谉 专讬讘讬转 讛讜讗 讗诐 讬讞砖讘 讝讜讻讛 讘砖讘讬诇讜. 专拽 诇专砖"讬 讝"诇 讚诪讞讝专 讘砖诇讬讞 注"砖:


讜诪"诪 诇讗 讚诪讬 诇讻讗谉 讚砖诐 讝讜讻讛 讘砖讬讜讬 讛讝诪谉 砖讬讬讱 讚讬谉 注专讘 讻讗诇讜 讝讻讛 讛讜讗 诪讛 砖讗讬谉 讻谉 讛讻讗 讚诇讗 谞转谉 诇讜 讻诇诇 砖讬讜讬 讝讜 讚讛讗 爪专讬讱 诇拽谞讜转 讘砖讘讬诇讜 讜注讚讬讬谉 砖讬讜讬 讝讜 砖诇讜. 讜讛讜讬 专拽 讻讝讜专拽 诇讬诐 讜讬砖 诇讜诪专 讚住讘专 讻讛驻讜住拽讬诐 讚讞讬讬讘 诪讚讬谉 注专讘. 讜讙诐 讻讗谉 讛讜爪讬讗 诪转"讬 砖讬讜讬 讝讜 注诇 驻讬 爪讜讜讬讜:


讜讙诐 讬砖 诇讜诪专 讚讻讬讜谉 讚讛讬讛 讞讬讬讘 注诇 砖讬讜讬 讝讜 诪讚讬谉 注专讘 讗诐 讛讬讛 讝讜讻讛 砖讜讘 讗祝 砖讗讬谞讜 讝讜讻讛 砖讬讬讱 讘讜 讚讬谉 砖诪讬专讛 讻诪讜 砖讻转讘转讬 诇注讬诇 讚谞讜转谉 诇讜 诪注讜转讬讜 讙诐 诇砖诪讜专 讗转 砖讬讜讬 讛专讬讜讞 砖砖讜讛 讛诪注讜转 诇驻讬专讜转讬讜 砖讬讻讜诇 诇讛专讜讬讞 讚诇讗 讚诪讬 诇砖讟专讜转 讚讗讬诪注讜讟讬 诪讚讬谉 砖讜诪专讬诐. 讚讛讗 讗驻讬诇讜 讘讬谉 讞诪抓 砖注讘专 注诇讬讜 讛驻住讞 诪讞诇拽 讘砖"住 驻专拽 讛讙讜讝诇 讚注讬拽专讜 诪诪讜谉 讜注讚讬祝 诪砖讟专讜转 讻诪讜 砖驻讬' 专砖"讬 讚砖讜讘 讙诐 诪讛 砖讬爪讗 诪转讜专转 诪诪讜谉 讜谞砖讗专 讛讙讜专诐 讙诐 讻谉 讞砖讬讘 诪诪讜谉 讜拽"诇 砖诐 讘谞砖讘注 注诇讬讜 讞讬讬讘 讚讞砖讬讘 诪诪讜谉 讬讜转专 诪砖讟专讜转 注讬讬谉 砖诐. 讜讻讗谉 注讚讬祝 诪讛转诐 讚砖诐 讬爪讗 注讻砖讬讜 诪转讜专转 诪诪讜谉 专拽 讙讜专诐. 讜讻讗谉 注讚讬讬谉 砖讜诪专 注诇 讙讜祝 讛诪诪讜谉 诪诪讬诇讗 讙诐 讛讙讜专诐 讞砖讬讘 诪诪讜谉 讜砖驻讬专 讞讬讬讘 讘驻砖讬注讛 砖注诇 讛讙讜专诐 讛讬讬谞讜 讛诪诪讜谉 诇驻讬专讜转讬讜 讻谞"诇. 讜讗祝 砖诇讗 驻砖注 讘讙讜祝 讛诪诪讜谉 专拽 讘砖讬讜讬 砖诇 驻讬专讜转讬讜 讻谞"诇:


讜诪讬讜砖讘 讚诇讗 拽砖讛 注诇 讛专讬讟讘"讗 讚讘讗诐 讗讜讘讬专 讜诇讗 讗注讘讬讚 爪专讬讱 讚讜拽讗 讘驻讬专讜砖 讗砖诇诐 讘诪讬讟讘讗 讗祝 讚讙诐 讻谉 谞转谉 诇讜 讛拽专拽注 讜住诪讬讱 注诇讬讜 讻谞"诇. 讚讬"诇 诇诪"砖 讚讛专讬讜讞 讘驻谞讬 注爪诪讜 讛讜讬 讙讜专诐 讜专拽 砖讟专讜转 讗诇讗 砖讬讞砖讘 讛拽专拽注 诇驻讬专讜转 讻诪拽讘诇 砖诪讬专讛 讜讛讗 拽专拽注 讗讬诪注讟 诪讚讬谉 砖诪讬专讛 讙诐 讻谉 讜诇讻谉 讚讜拽讗 讘驻讬专砖 砖讬砖诇诐 讻谞"诇. 诪讛 砖讗讬谉 讻谉 讻讗谉 诪注讜转 谞注砖讛 砖讜诪专 注诇 讛诪注讜转 砖讙讜驻讜 诪诪讜谉 讜诪诪讬诇讗 讙诐 注诇 讛讙讜专诐 砖拽讬讘诇 诇砖诪讜专 砖诇讗 讬驻砖注 讻谞"诇. 讜诇专砖"讬 讝"诇 讚讜拽讗 讘驻讬专讜砖. 讜诇讻讱 住讙讬 诇专砖"讬 讝"诇 讘拽谞讜 诪讬讚讜 讗祝 讚讘砖讗专 讗住诪讻转讗 讘注讬 讘"讚 讞砖讜讘. 诪砖讜诐 讚讛讜讬 讻砖讟专讜转 讚住讙讬 讘拽谞讜 诪讬讚讜 诇讚讬谉 砖讜诪专讬诐 讻诪讘讜讗专 讘砖"注 注"砖:


讜讬"诇 讚讞砖讬讘 诇诪讻专 讘讟讜诇 讛诪注讜转 讚讛讗 注诇 讝讛 诪砖诇诪讬谉. 讜讙诐 诇转讜住' 砖讜诪专 讞讬讬讘 讘讛讬讝拽 砖讗讬谞讜 谞讬讻专 讻讜' 注"砖 转讜住驻讜转 驻专拽 讛讻讜谞住. 讜诇驻讬 诇砖讜谉 讛转讜住驻讜转 讘砖诐 专"转 讚诪讞诇拽 讘讬谉 拽讬讘诇 注诇讬讜 拽讗"驻 讗讜 讚讜专 诇讬 讻讜' 讚诪讛谞讬 讘讚讬讘讜专 诇讞讜讚 讚讬谉 讛讜讗 砖讬讜注讬诇 讻讬讜谉 讚讬砖 诇讛诐 转讘讬注讛 讝讛 注诇 讝讛 讜拽讘诇讜 注诇讬讛诐 讻讱 讛讚讬谉 讜诇讗 讚诪讬 诇讛讬讻讗 砖讗讬谉 诇讜 砖讜诐 转讘讬注讛 注讬讬谉 砖诐. 诪砖诪注 讻诪讜 砖讻转讘转讬 诇注讬诇 讟注诐 讛诪专讚讻讬 讚讻砖讬砖 讙专诪讗 讘谞讝拽讬谉 讗讜 诪讘讟诇 讻讬住讜 诪讛谞讬 砖讜讘 讛拽讘诇讛 注诇 注爪诪讜 讘讚讬讘讜专 砖诪拽讘诇 讛讚讬谉 砖讬讛讬讛 讙专诪讗 讞讬讬讘 讚注讻"驻 讛讜讬 讻讬砖 诇讛诐 转讘讬注讛 讝讛 注诇 讝讛 讚讛讗 讞讬讬讘 讘讚讬谞讬 砖诪讬诐 讜讛讜讬 讻诇讗讞专 讙诪专 讚讬谉 讻讬讜谉 砖讻讘专 谞驻住讚 讜谞转讞讬讬讘 拽讜讚诐 砖讞讝专 讘讜 讻谞"诇. 讜讗祝 讚专"转 讝"诇 讻转讘讜 专拽 注诇 讛讬讻讗 讚砖讬讬讱 讙诪专 讜诪拽谞讬. 讝讛 砖讜讘 讻讗谉 砖谞转谉 诇讜 诪注讜转 砖讬讬讱 讚住诪讱 注诇讬讜 讻诪讜 讘诪转谞讛 砖"讞 讻讜':

